title: Tom and Jerry Show

text: Tom and Jerry Show on yhdysvaltalainen animaatiosarja joka perustuu William Hannan ja Joseph Barberaan luomiin Tom ja Jerry -hahmoihin. Se esitettiin vuosina 1975–1977. Toisin kuin muissa sarjoissa ja elokuvissa, Tom Ja Jerry ovat tässä sarjassa ystäviä.


title: Eemeli Ylitalo

text: Eemeli Ylitalo (s. 22. helmikuuta 1998 Kauhava) on suomalainen jääkiekkopuolustaja, joka edustaa SM-liigajoukkue Vaasan Sportia. Hän pelannee lähinnä seuran A-nuorissa, joiden kapteenina Ylitalo toimii.


title: Eemeli Ylitalo

text: Ylitalo on Kauhavan Hela-Kiekon kasvatti. Hän siirtyi juniorina sittemmin S-Kiekkoon. Kaudeksi 2015–2016 Ylitalo siirtyi Vaasan Sportin B-nuoriin. Kaudella 2017–2018 hän nousi seuran A-nuorten varakapteeniksi.


title: Eemeli Ylitalo

text: Kaudella 2018–2019 Ylitalo nousi Sportin A-nuorten kapteeniksi. Hän debytoi seuran SM-liigajoukkueessa 11. tammikuuta 2019 Oulun Kärppiä vastaan. Ylitalolle avautui paikka Sportin kokoonpanosta, kun Oskari Manninen ja Jyri Niemi olivat loukkaantuneena ja Colby Robak pelikiellossa. Hänet merkittiin joukkueen seitsemänneksi puolustajaksi. Ylitalo sai ottelussa jääaikaa 4.38 minuuttia. Hän on pelannut kauden aikana miesten pelejä myös lainalla Mestis-joukkue Kokkolan Hermeksessä.


title: Eemeli Ylitalo

text: Ylitalo harrasti lapsena myös yleisurheilua Kauhavan Wisassa lajinaan keihäänheitto.


title: Vaz/Obervaz

text: Vaz/Obervaz on kunta Sveitsissä Graubündenin kantonissa. Siellä on vajaat 3 000 vakinaista asukasta. Vaz/Obervaz on yksi Albulan hallinnollisen alueen (, ) kuudesta kunnasta.


title: Vaz/Obervaz

text: Vaz/Obervaz sijaitsee Albulajokeen laskevan Rain digl Lai -joen laaksossa parikymmentä kilometriä Churista etelään.


title: Vaz/Obervaz

text: Lenzerheide ja Valbella ovat Vaz/Obervazin asukasluvultaan suurimmat kylät. Niistä on kehittynyt matkailukeskuksia 1900-luvun alusta alkaen. Aluksi matkailu oli kesämatkailua, mutta 1930-luvulta alkaen rakennettujen ensimmäisten köysiratojen myötä seudusta on kehittynyt erityisesti talvimatkailukeskus. Vuonna 1990 paikkakunnalla oli 15 000 vuodepaikkaa ja yöpymisten määrä oli 1,2 miljoonaa vuodessa.


title: Pentti Rautaharju

text: Pentti Matti Rautaharju (23. joulukuuta 1932 Tuusniemi – 7. elokuuta 2018 Fort Lauderdale, Florida, Yhdysvallat) oli suomalais-yhdysvaltalainen lääkäri ja biofyysikko, joka toimi professorina ja tutkimusprofessorina Kanadassa ja Yhdysvalloissa. Hän oli sydämen sähkökäyrän (EKG) epidemiologisen tutkimuksen kansainvälinen huippuasiantuntija.


title: Pentti Rautaharju

text: Rautaharju kirjoitti ylioppilaaksi Kuopion Lyseosta 1951. Hän opiskeli Helsingin yliopistossa, ja valmistui sieltä lääketieteen kandidaatiksi 1955, ja edelleen lääkäriksi (LL 1959, toisen lähteen mukaan LkT 1959). Tämän jälkeen hän opiskeli Minnesotan yliopistossa biofysiikkaa ja valmistui tohtoriksi (PhD 1963.


title: Pentti Rautaharju

text: Rautaharju toimi Työterveyslaitoksen fysiologisen osaston tutkijana 1956-1958 ja oli elektrokardiologian tutkijana Minnesotan yliopistossa 1958-1962. Hän työskenteli sitten Dalhousien yliopistossa (Halifax, Nova Scotia, Kanada) biofysiikan ja biotekniikan tutkimuslaboratorion johtajana (1963-1966), jonka jälkeen saman yliopiston yliopiston fysiologian ja biofysiikan professorina (1966–1990). Hän siirtyi sitten Alberta Heart Foundationin tutkimusprofessoriksi (1990–1994) Edmontoniin (Alberta, Kanada). Tämän jälkeen hän oli vuodesta 1994 Yhdysvaltojen Pohjois-Carolinaan toimivan Wake Forestin lääketieteelliseen korkeakoulun kansanterveystieteen ja epidemiologian osaston tutkimusprofessori. Lisäksi Rautaharju on toiminut vierailevana professorina useissa yliopistoissa.


title: Pentti Rautaharju

text: Professori Rautaharju laati tieteellisellä urallaan yli 300 tieteellistä julkaisua, joista eläkkeellä ollessaan valmistui noin 70. Hän osallistui tieteellisellä urallaan moniin kansainvälisiin sydän- ja verisuonisairauksia koskeviin tutkimushankkeisiin sekä osallistunut alan standardisoimistyöhön. Tutkimustyössään hän on paneutunut EKG-laitteistojen, tietoja tulkitsevien tietokoneohjelmien ja tietojärjestelmien sekä elintoimintojen säätelyn matemaattisten mallien kehittämiseen.


title: Pentti Rautaharju

text: Hänellä oli elokuussa 2018 kuusi lasta ja 11 lastenlasta.


title: Ailo – pienen poron seikkailu

text: Ailo – pienen poron seikkailu on Guillaume Maidatchevskyn ohjaama elokuva, joka valmistui vuonna 2018. Se on Lapissa kuvattu luontoseikkailu.


title: Ailo – pienen poron seikkailu

text: Elokuvassa ei näytetä ihmisiä (mutta Peter Franzénin ääni kuuluu kertojana). Kohtauksiin on kuvattu oikeita eläimiä, usein kaukaa, ja näillä otoksilla on sitten kuvitettu eläinsatua muistuttava kertomus.


title: Waiting for Barcelona

text: Waiting for Barcelona on Juho-Pekka Tanskasen ohjaama, vuonna 2018 valmistunut dokumenttielokuva. Se kertoo paperittomasta siirtolaisesta, joka elää Barcelonan kaduilla.


title: Punasii päin

text: Punasii päin on Mika Ahlforsin ohjaama, käsikirjoittama ja tuottama elokuva vuodelta 2018. Se on rikoselokuva, jonka innoittajana oli Stop töhryille -kampanja. Räppäri Julma Hoo näyttelee graffitintekijää, joka saa sakot seinämaalauksista, ja päättää hankkia sakkorahat huumekaupalla.


title: Takamäki

text: Takamäki on mm. seuraavien henkilöiden sukunimi:


title: Tie Tampereelle 1918

text: Tie Tampereelle 1918 on Tapio Kalliomäen Heikki Ylikankaan teoksen pohjalta käsikirjoittama ja ohjaama elokuva. Siinä on käytetty sisällissodan aikaisia valokuvia ja Viljo Kajavan runoja, jotka lausuu Ahti Jokinen.


title: Wheels of Freedom

text: Wheels of Freedom on Aleksi Purasen ohjaama dokumenttielokuva vuodelta 2018. Se kertoo nivelten jäykistymäsairautta sairastavan miehen matkasta sähköpyörätuolilla Suomesta kohti Lissabonia.


title: Lord of the Rings: Game One

text: Lord of the Rings: Game One (myös nimellä The Fellowship of the Ring) on Beam Softwaren kehittämä ja Melbourne Housen julkaisema seikkailupeli, joka perustuu J. R. R. Tolkienin kirjaan Taru sormusten herrasta. Peli on julkaistu vuonna Amstrad CPC:lle, Amstrad PCW:lle, Apple II:lle, BBC Microlle, Commodore 64:lle, DOS:lle, Macintoshille ja ZX Spectrumille.


title: Kuutyttö

text: Kuutyttö on Anna Korhosen ohjaama dokumenttielokuva vuodelta 2018. Se kertoo kansainvälisestä adoptiosta. Päähenkilö on ohjaajan thaimaasta adoptoima tytär. Korhonen matkustaa tutkimaan, mistä hänen tyttärensä on peräisin.


title: A Moment in the Reeds

text: A Moment in the Reeds on Mikko Mäkelän ohjaama romanttinen draamaelokuva vuodelta 2018. Elokuvan päähenkilöt ovat Leevi (Janne Puustinen) ja Tareq (Boodi Kabbani), jotka kunnostavat Leevin isän kesämökkiä.


title: Jernbanetorgetin metroasema

text: Jernbanetorgetin metroasema () on Oslon keskusrautatieaseman yhteydessä sijaitseva Oslon metron asema kaupungin ydinkeskustassa. Vuonna 1966 avattu asema toimi alun perin metron itäisten linjojen pääteasemana Stortingetin aseman avaamiseen asti. Kaikki metroverkon viisi linjaa pysähyvät asemalla, minkä seurauksena asemaa palvelee jopa 20–30 junaa tunnissa. Vaihtoyhteyksiensä ja keskeisen sijaintinsa vuoksi asema on Oslon metron vilkkain.


title: Jernbanetorgetin metroasema

text: Arkkitehti Peer Qvamin suunnittelema asema on noin 5,2 metriä merenpinnan alapuolella. Se sijaitsee 0,5 km etäisyydellä Stortingetin metroasemasta lännessä ja 0,5 km etäisyydellä Grønlandin metroasemasta idässä.


title: Ovi jolta ei ole paluuta

text: Ovi jolta ei ole paluuta (ransk "Porte de Non-Retour") myös "Portti jolta ei ole paluuta" on muistomerkki Ouidahissa, Beninissä. Se sijaitsee noin neljän kilomerin päässä kaupungin keskustasta etelään niin sanotun Orjareitin päätepisteessä.


title: Ovi jolta ei ole paluuta

text:
Monumenttikokonaisuus on avoimella hiekkarannalla paikalla, josta orjia kuljetettiin laivoihin. Betonista ja pronssista koostuva teos on muistomerkki orjuutetuille afrikkalaisille, jotka vietiin Ouidahin orjasatamasta Amerikkoihin.
Vuosina 1992-1996 valmistuneen kokonaisuuden rahoittivat Unesco ja Beninin valtio. Monumentin paljasti vuonna 1995 Beninin presidentti Nicéphore Soglo.
Muistomerkin toteuttivat arkkitehti Yves Ahouen-Gnimon yhdessä kuvanveistäjien kanssa. Fortuné Bandeira teki portaalirakenteen pylväät ja friisin, joiden terakottareliefeissä on kuvattu orjia.


title: Ovi jolta ei ole paluuta

text: Yves Kpede teki kaksi muuta betonista tehtyä, maalattua hahmoa, jotka kuvaavat Egunguneja.


title: Ovi jolta ei ole paluuta

text: Portaalin molemmilla sivuilla on Dominque Kouasin tummat, hapetettua pronssia olevat teokset.


title: Ovi jolta ei ole paluuta

text: Monumentin kaksipuolinen pääosa on kuvaus orjuutettujen mielentilasta lähdön hetkellä. Ensimmäinen osa suuntautuu valtamereen, kohti laivaa, joka odottaa orjia viemään heitä tuntemattomaan maahan. Toinen puoli suuntautuu kylään. Se keskellä on puu, jonka orjat muistavat osana synnyinkyläänsä tai kaupunkiaan. Molemmat puolet kuvittavat muistoja ja näyttävät, miten muisti pitää elossa joitakin muistikuvia huolimatta ajasta tai etäisyydestä.


title: Ovi jolta ei ole paluuta

text:
Monumentin toinen osa on kaksi betonivalosta, jotka ovat Egungun hahmoja. Ne muistuttavat esi-isien läsnäolosta paikalla.
Metalliset ihmishahmot toisiinsa kahlehdittuina kuvavat orjuuden todellisia olosuhteita.


title: Ovi jolta ei ole paluuta

text: Monumentti symbolisoi sitä tilaa ja maisemaa, jossa miljoonat afrikkalaiset astuivat eurooppalaisiin laivoihin, eivätkä koskaan palanneet Afrikkaan. Monumentista on tullut Beninin turistiteollisuuden vaikuttava ikoni ja hallitseva symboli, joka vetoaa ihmisiin koko maassa ja on kansallisylpeyden merkki.


title: Ovi jolta ei ole paluuta

text: Vuosittain 10. tammikuuta monumentin aluetta käytetään Kansallisen vodoun-päivän Festival vodounin alueena, jossa tuhannet beniniläiset ja ulkomaiset matkailijat kokoontuvat kunnioittaakseen sekä paikallisia henkiä, että niitä miljoonia ihmisiä, jotka kuolivat Atlantin orjakaupan aikana.


J.R.R. Tolkien’s The Lord of the Rings, Vol. I (myös nimellä Lord of the Rings: Volume 1) on Interplayn kehittämä ja Electronic Artsin julkaisema roolipeli, joka perustuu J. R. R. Tolkienin kirjaan Taru sormusten herrasta. Peli on julkaistu vuonna Amiga:lle, DOS:lle, FM Towns:lle ja NEC PC-9801:lle.


title: J.R.R. Tolkien’s The Lord of the Rings, Vol. I

text: Interplay julkaisi vuonna 1994 mutta erilaisen pelin Super Nintendo Entertainment Systemille.


text: Pelille on julkaistu seuraaja "".


text: Peli sai CU Amiga -lehden arvostelussa arvosanaksi 90/100.


title: The Miracles

text: The Miracles oli yhdysvaltalainen rhythm and blues -yhtye. He olivat Berry Gordyn Motown Records -levy-yhtiön ensimmäinen menestynyt yhtye sekä yksi tärkeimmistä ja vaikutusvaltaisimmista yhtyeistä popmusiikin, rock and rollin ja rhythm and bluesin saralla.


title: The Miracles

text: The Miraclesin perustivat William ”Smokey” Robinson, Warren ”Pete” Moore, Clarence ”Humble” Dawson, Donald Wicker ja James ”Rat” Grice vuonna 1955. Wicker ja Grice lähtivät yhtyeestä pian sen perustamisen jälkeen ja heidän tilalleen tulivat serkukset Emerson ”Sonny” Rogers ja Bobby Rogers. Ronnie White tuli Dawsonin tilalle. Kvintetti muutti nimekseen The Matadors ja vuonna 1956 Claudette Rogers liittyi yhtyeeseen sen jälkeen, kun hänen veljensä Sonny oli kutsuttu palvelukseen. The Matadors koe-esiintyi Jackie Wilsonin managerille Nat Tarnopolille vuonna 1956. Tarnopol piti yhtyettä liian samanlaisena kuin The Platters eikä täten ollut kiinnostunut. Wilsonin lauluntekijä Berry Gordy oli. Yhtye aloitti musiikin tekemisen Gordyn kanssa ja muutti nimekseen The Miracles. Gordy tuotti heidän ensimmäisen singlensä ”Got a Job” (vastaus The Silhouettesin kappaleeseen ”Get a Job”), jonka newyorkilainen levy-yhtiö End Records julkaisi vuonna 1958.


title: The Miracles

text: The Miracles levytti ensimmäisen kappaleensa Gordyn Motown-levy-yhtiölle vuonna 1959, kappaleen nimeltä ”Bad Girl”. Sama kappale julkaistiin kansallisesti Chess Records -levy-yhtiöllä. Vuonna 1960 julkaistiin niin yhtyeen kuin levy-yhtiönkin ensimmäinen hitti, ”Shop Around”. Kappale sijoittui rhythm and blues -musiikkilistan ensimmäiselle sijalle ja poplistan toiselle sijalle. The Miraclesin seuraava rhythm and blues -listan kärkeen ja poplistan kymmenen parhaimman joukkoon sijoittunut kappale oli kaksi vuotta myöhemmin julkaistu ”You’ve Really Got a Hold on Me”. Robinson ja Claudette Rogers menivät naimisiin vuonna 1963 ja Claudette lähti yhtyeestä seuraavana vuonna. Yhtye julkaisi rhythm and blues -listan ja poplistan parhaimmiston joukkoon sijoittuneet kappaleet ”Going to a Go-Go” ja ”I’m the One You Need” vuonna 1966. Tämän jälkeen The Miracles muutti nimensä muotoon Smokey Robinson & the Miracles ja julkaisi vielä kaksi musiikkilistan kärkeen sijoittunutta kappaletta, ”I Second That Emotion” vuonna 1967 ja ”The Tears of a Clown” vuonna 1970. Robinson lähti yhtyeestä pyrkiäkseen soolouraa vuonna 1972 ja Billy Griffin tuli hänen tilallensa päälaulajaksi. Yhtyeen nimi muuttui taas The Miraclesiksi ja he julkaisivat useita hittejä kuten ”Do It Baby” ja ”Don’t Cha Love It”.


title: The Miracles

text: The Miracles sai suurta suosiota vuoden 1976 alussa kappaleellaan ”Love Machine (Part 1)”, joka sijoittui poplistan ensimmäiselle sijalle. Miljoonia myynyt single julkaistiin heidän toisella albumillaan ilman Robinsonia, vuoden 1975 albumilla "City of Angels". Kappale pysyi listoilla yli kuusi kuukautta ja on täten yhtyeen kauiten listoilla ollut hitti. The Miraclesiin liittyi uusi jäsen, Griffinin veli Don. Yhtye siirtyi Motownilta Columbia Recordsille. Heidän ensimmäinen julkaisunsa uudella levy-yhtiöllä oli albumi "Love Crazy" vuonna 1977. Albumi sisälsi singlen ”Spy for the Brotherhood”, joka poistettiin levyltä FBI:n valituksen jälkeen. Yhtyeen viimeinen musiikkilistoille päätynyt single oli ”Mean Machine”, joka sijoittui rhythm and blues -listan sadan parhaimman joukkoon vuonna 1978. Griffin lähti pyrkimään soolouraa ja Mooresta tuli musiikkituottaja Detroitissa. 1980-luvun lopulla Bobby Rogers perusti New Miracles -yhtyeen ja vuonna 1990 The Miracles palasi yhteen levyttääkseen ”Love Machine” -kappaleen uudelleen brittiläiselle Motorcity Records -levy-yhtiölle. Ronnie White kuoli leukemiaan vuonna 1995, Griffin kuoli 2013 diabeteksesta johtuneista komplikaatioista ja Moore kuoli vuonna 2017 myös diabeteksesta johtuneista komplikaatioista.


title: Timo Karjalainen

text: Timo P. Karjalainen (8. helmikuuta 1961 Valtimo – 13. heinäkuuta 2018 Joensuu) oli suomalainen metsänhoitaja ja metsäntutkija, joka toimi vuodesta 2002 lähtien pääosin Metsäntutkimuslaitoksen (sittemmin Luonnonvarakeskuksen, Luke) ja pieneltä osin Joensuun yliopiston (sittemmin Itä-Suomen yliopiston) kansainvälisen metsätalouden tutkimusprofessorina. Hänen tutkimusalueenaan oli erityisesti Venäjän ja itäisen Euroopan siirtymätalouksien metsätalous.


title: Timo Karjalainen

text: Karjalainen kirjoitti ylioppilaaksi Valtimon lukiosta 1980. Hän opiskeli Joensuun yliopistossa, josta valmistui metsänhoitajaksi 1990 (MMM), lisensiaatiksi 1994 (MML) ja tohtoriksi (MMT) 1996. Hänen englanninkielinen artikkeliväitöskirjansa (1996) oli otsikoitu "Dynamics of the carbon flow through forest ecosystem and the potential of carbon sequestration in forests and wood products in Finland".


title: Wallace Langham

text: Wallace Langham (s. 11. maaliskuuta 1965 Fort Worth, Texas) on yhdysvaltalainen näyttelijä, joka tunnetaan muun muassa Kirbyn roolista draamakomediassa Little Miss Sunshine sekä laboratorioteknikko David Hodgesin roolista TV-sarjassa C.S.I. Langham näytteli rooliaan kaikkiaan 247 jaksossa vuosina 2003–2015. Hän on myös esiintynyt vierailevana tähtenä muun muassa TV-sarjoissa ja Greyn anatomia.


title: Wallace Langham

text: Langham on kotoisin Fort Worthin kaupungista, Texasin osavaltiosta. Hän on ollut kolmesti aviossa ja hänellä on kaksi aikuista lasta ensimmäisestä avioliitostaan Laura Langhamin kanssa.


title: Eve of Destruction

text: Eve of Destruction voi viitata:


title: Eve of Destruction (Barry McGuiren albumi)

text: Eve of Destruction on yhdysvaltalaisen folkmuusikon Barry McGuiren vuonna 1965 julkaistu studioalbumi. Albumi sisältää McGuiren suurimman hittikappaleen ”Eve of Destruction”. Se sisältää myös McGuiren coverversioita useiden eri artistien kappaleista, muun muassa Bob Dylanin, Tom Jonesin ja Sylvia Frickerin. "Eve of Destruction" sijoittui Billboard 200 -albumilistan sijalle 37. ja oli listalla yhteensä 21 viikkoa.


title: Eve of Destruction (kappale)

text: Eve of Destruction on P. F. Sloanin tekemä protestilaulu. Se on toinen hänen kahdesta tunnetuimmasta kappaleestaan. Sloan teki kappaleen 19-vuotiaana vuonna 1964.


title: Shadows of Mordor

text: Shadows of Mordor (myös nimellä Shadows of Mordor: Game Two of Lord of the Rings) on Beam Softwaren kehittämä ja Melbourne Housen julkaisema seikkailupeli, joka perustuu J. R. R. Tolkienin kirjaan Taru sormusten herrasta: Kaksi tornia. Peli on julkaistu vuonna Amstrad CPC:lle, Apple II:lle, Commodore 64:lle, DOS:lle, Macintoshille ja ZX Spectrumille.


title: Shadows of Mordor

text: Peli on seuraaja pelille "".


title: Shadows of Mordor

text: Peli sai Computer Gamer -lehden arvostelussa arvosanan 64/100.


title: Antti Yrjönpoika Lyttraeus

text: Antti (Anders) Yrjönpoika Lyttraeus tai "Lythraeus" (k. 1678) oli suomalainen juristi, valtiopäivämies ja Uudenkaarlepyyn ja Oulun pormestari.


title: Antti Yrjönpoika Lyttraeus

text: Lyttraeuksen vanhemmat olivat Oulun pormestarina 1619–1632 toiminut Jöran Andersson Lyttraeus (Lütter) (k.1633) ja hänen toinen puolisonsa Brita Mattsdotter (Granberg). Hän pääsi ylioppilaaksi Uppsalassa 1637 ja oli auskultanttina Turun hovioikeudessa 1640.


title: Antti Yrjönpoika Lyttraeus

text: Lyttraeus oli Käkisalmen läänin lainlukijana 1643–1647, Uudenkaarlepyyn pormestarina 1648–1653 ja Kemin vapaaherrakunnan vuokraajana 1654. Hänestä tuli Oulun vt. pormestari 1657 ja Oulun vakinaisena pormestarina hän oli vuodesta 1662 aina siihen saakka kunnes hänet erotettiin virasta 1676. Valtiopäivämiehenä Lyttraeus oli 1664, 1668 ja 1672.


title: Antti Yrjönpoika Lyttraeus

text: Antti Lyttraeus oli naimisissa ensimmäisen kerran Karin Köniksdotterin (kuollut luultavasti 1662) kanssa ja toisen kerran Märta Johansdotter Hogstadiuksen (k. 1710) kanssa tämän ensimmäisessä avioliitossa.


title: Marko Sipilä

text: Marko Sipilä (s. 1980 Kypros ) on suomalainen kirjailija, jonka pseudohistoriallinen esikoisteos "Seppä" julkaistiin keväällä 2018.


J.R.R. Tolkien’s The Lord of the Rings, Vol. II: The Two Towers (myös nimellä Lord Of The Rings: Volume 2) on Interplayn kehittämä ja julkaisema roolipeli, joka perustuu J. R. R. Tolkienin kirjaan Taru sormusten herrasta: Kaksi tornia. Peli on julkaistu vuonna DOS:lle, FM Towns:lle ja NEC PC-9801:lle.


title: J.R.R. Tolkien’s The Lord of the Rings, Vol. II: The Two Towers

text: Peli on seuraaja pelille "J.R.R. Tolkien’s The Lord of the Rings, Vol. I".


title: Fast as a Shark

text: Fast as a Shark on saksalaisen heavy metal -yhtyeen Acceptin kappale, joka avaa yhtyeen vuonna 1982 ilmestyneen neljännen albumin "Restless and Wild." Kappale julkaistiin lisäksi singlenä Espanjassa. ”Fast as a Shark” on yhtyeen tunnetuimpia ja arvostetuimpia kappaleita, ja sitä on pidetty yhtenä ensimmäisistä speed metal -kappaleista. Kappale on tunnettu alustaan, jossa kuullaan pätkä saksalaista kansanlaulua ”Ein Heller und ein Batzen”.


title: Fast as a Shark

text: Rumpali Stefan Kaufmann kehitti ”Fast as a Sharkin” alkuperäisen idean. Hän halusi tehdä kappaleen, jossa soitetaan kahdella bassorummulla toistuvaa iskua mahdollisimman nopeassa rytmissä (niin sanottu tuplabasari). Yhtye oli aikaisemmin käyttänyt tuplabasaria satunnaisesti joissakin kappaleissa, mutta nyt he kokeilivat sitä ensimmäisen kerran kokonaisessa kappaleessa. Heillä oli valmiina riffi, ja sen pohjalle kitaristi Wolf Hoffmann sävelsi keskiosan ja soolon. Kappaleen tekijöiksi on merkitty Kaufmannin ja Hoffmannin lisäksi basisti Peter Baltes ja laulaja Udo Dirkschneider.


title: Fast as a Shark

text: Yhtye halusi lisätä albumin ensimmäisen kappaleen johdantoon jotakin tavallisesta poikkeavaa. Hoffmann esitti muille jäsenille ajatuksen, että ”Fast as a Sharkin” introssa olisi jotakin täysin päinvastaista kuin varsinaisessa kappaleessa. Tarkoitus oli, että ihmiset ensimmäisen kerran levyn kuullessaan ajattelisivat: ”Mitä helvettiä? Joku on laittanut väärän levyn kansien sisään.”


title: Fast as a Shark

text: Albumia nauhoitettiin Dieter Dierkin studiossa. Yhtyeen jäsenet kysyivät Dierkin äidiltä, olisiko tällä vanhaa levyä, jolla on lastenlauluja. Hän antoi yhtyeelle levyn, jolla Dierk lauloi lapsena saksalaista kansanlaulua ”Ein Heller und ein Batzen”. Koska kappaletta lauloi nimenomaan tuottaja Dierk, kappaleen liittäminen levylle oli yhtyeelle tavallista lastenlevyä hauskempaa ja arvokkaampaa. Kappale valikoitui albumille myös sen vuoksi, että siinä oli osa, jossa ei laulettu saksankielisiä sanoja vaan pelkästään ”Hi De Hi Do Hi Da”. He eivät halunneet kuulostaa liian saksalaiselta eivätkä miettiä, mitä sanat tarkoittavat. Johdannon lopussa kuuluu levyn rikkoutumisesta tuleva repivä ääni, joka vaihtuu laulaja Udo Dirkschneiderin huutoon.


title: Fast as a Shark

text: ”Fast as a Sharkissa” soolo-osuus soitetaan kahdella kitaralla. Hoffmann on kertonut, että erityisesti niissä osuuksissa, joissa molemmat kitaristit soittavat saman sävelen, sävelten pitää olla täsmälleen samanlaisia tai muuten ne kuulostavat kamalalle. Kun Herman Frank liittyi yhtyeeseen, yhtye oli jo nauhoittamassa "Restless and Wildia". Studioaika oli kallista, eikä Frankille jäänyt tarpeeksi aikaa opetella kappaleita, minkä vuoksi Hoffmann soitti molempien kitaristien osuudet.


title: Fast as a Shark

text: Hoffmann on verkkosivuillaan todennut soolosta, että se voi kuulostaa todellisuuden vastaisesti melko monimutkaiselta. Vaikka se on nopea ja siinä on useita kerroksia, se on samalla melko suoraviivainen sävellys. Sanoituksesta hän totesi, ettei hänellä ole aavistustakaan siitä, mistä se oikeastaan kertoo.


title: Fast as a Shark

text: ”Fast as a Shark” ilmestyi Acceptin lokakuussa 1982 julkaistun neljännen studioalbumin "Restless and Wild" avausraitana. Kappaleesta julkaistiin myös yksi 7″ single, joka ilmestyi marraskuussa 1982 Espanjassa. Singlen toisella puolella on kappale ”Get Ready”. Kappale julkaistiin uudestaan joulukuussa 1983 ”Restless and Wild” -maksisinglen B-puolella, ja se on myös useilla yhtyeen kokoelmilla.


title: Fast as a Shark

text: ”Fast as a Sharkia” on pidetty yhtenä ensimmäisistä speed metal -kappaleista ja thrash metalin esiasteena, joka ilmestyi vain hetki ennen thrash-aikakautta. Metallican "Kill ’Em All" julkaistiin vain muutama kuukausi ”Fast as a Sharkin” jälkeen. ”Fast as a Shark” on Acceptin arvostetuimpia kappaleita. Se äänestettiin sijalle 33 Martin Popoffin kirjassa "The Top 500 Heavy Metal Songs of All Time". MTV on käyttänyt sitä dokumenttinsa "Rockumentary – History of heavy metal" (1991) avauskappaleena.


title: Fast as a Shark

text: Kappale toimi esikuvana uusille rumpaleille, ja se edusti aikanaan tuplabasarin soittamisen standardia. Anthraxin Charlie Benante on kertonut haastattelussa, että ”Fast as a Shark” oli nopeinta, mitä oli kuullut, ja hän halusi tehdä samaa.


title: Fast as a Shark

text: Allmusic-kolumnisti Eduardo Rivadavian mukaan kappaleessa on yksi ”odottamattomimmista, yllättävimmistä ja hilpeimmistä avauksista”. Kontrasti on yllättänyt monet kuuntelijat ja jättänyt heihin lähtemättömän vaikutuksen. Yksi heistä oli Steel Prophetin kitaristi Steve Kachinsky, joka on kertonut: ”Kun kuulin levyn ensimmäisen kerran, luulin, että levy-yhtiö on tehnyt virheen ja laittanut Acceptin levynkansien väliin väärän levyn. Sitten kuulin Udon huudon ja mahtavan tuplabasarin. Acceptista tuli yksi suosikkibändistäni nimenomaan tämän kappaleen johdosta.”


title: Fast as a Shark

text: Kappaleesta ovat tehneet omat versionsa muun muassa Witchery ja Helloween. Devin Townsend levytti kappaleen "Metal Hammer" -lehden 30-vuotisjuhlan kunniaksi tehdylle levylle yhdessä Acceptin kitaristin Wolf Hoffmannin kanssa.


title: Arvo Wirta

text: Arvo Aleksander Wirta (28. helmikuuta 1895 Turku – 25. joulukuuta 1958 Helsinki) oli komentaja, joka toimi muun muassa Merisotakoulun johtajana ja panssarilaivojen päällikkönä sekä myöhemmin liike-elämän palveluksessa.


title: Arvo Wirta

text: Arvo Wirran vanhemmat olivat seppä Heikki Wirta ja Mathilda Stenman ja puoliso vuodesta 1924 Alice Singhild Holm. Wirta tuli ylioppilaaksi 1914 ja valmistui Merikadettikoulusta 1924, Ruotsin merisotakorkeakoulussa hän opiskeli 1924–1925 ja 1926–1927 sekä suoritti Englannissa tykistö- ja viestikurssin 1930. Diplomimerikapteeni Wirta palveli Ruotsin laivastossa 1925 ja Englannin kotilaivastossa 1930. Suomen merivoimissa hän oli laivaston tykkiveneen nuorempi upseeri ja päällikkö 1919–1924, laivaston esikunnan operatiivisen osaston päällikkö 1925, lippukapteeni 1926, rannikkolaivaston päällikkö 1927–1930 ja yleisesikunnan toimistopseeri 1930–1932. Panssarilaiva "Väinämöisen" päällikkö hän oli 1932–1933 ja panssarilaiva "Ilmarisen" sekä panssarivenelaivueen päällikkö 1933–1935. Wirta toimi Merisotakoulun johtajana 1935–1936 ja Kadettikoulun opettaja hän oli 1922–1927. Puolustusvoimien uransa jälkeen Wirta oli Mercantilen palveluksessa myyntipäällikkönä.


title: Arvo Wirta

text: Wirta ylennettiin reservin vänrikiksi 1919, reservin luutnantiksi 1921, merivoimien luutnantiksi 1922, kapteeniluutnantiksi 1925, komentajakapteeniksi 1927 ja komentajaksi 1932. Hän oli meripuolustuksen kunniatuomioistuimen puheenjohtaja 1928–1929.


title: Fredrik Sacklén

text: Fredrik Adam Sacklén (10. heinäkuuta 1789 Perniö – 6. heinäkuuta 1866 Tampere) oli suomalainen juristi ja Tampereen pormestari.


title: Fredrik Sacklén

text: Sacklénin vanhemmat olivat Hämeenkyrön kirkkoherra Fredrik Sacklén (1756-1830) ja Susanna Melander. Hän kävi Porin triviaalikoulua ja pääsi ylioppilaaksi Turussa 1807. Hän suoritti tuomarintutkinnnon 1813 ja oli Turun hovioikeuden auskultanttina samana vuonna. Varatuomarin arvon Sacklén sai 1819.


title: Fredrik Sacklén

text: Sacklén oli Turun hovioikeuden ylimääräisenä notaarina vuodesta 1817 ja Tampereen vt. järjestysmiehenä vuodesta 1827 sekä vakinaisena järjestysmiehenä vuodesta 1828. Tampereen pormestarina hän oli vuodesta 1830 alkaen sen jälkeen kun Tampereen kaupunginoikeudelle annettiin nimi raastuvanoikeus ja maistraatti sekä kaupungin järjestysmiehelle annettiin pormestarin nimi. Sacklén jäi virkavapaalle 1861 ja sen jälkeen Fredrik Vilhelm Procopé hoiti virkaatekevänä pormestarin virkaa aina vuoteen 1867 saakka jolloin hänestä tuli vaikinainen pormestari.


title: Fredrik Sacklén

text: Fredrik Sacklén oli naimisissa vuodesta 1832 Maria Sofia Lavénin (k. 1864) kanssa. Heidän poikansa oli lääketieteen lisensiaatti Karl Wilhelm Sacklén (1841-1877).


title: Kauno Wirtanen

text: Kauno Kaarlo Rafael Wirtanen (Virtanen) (25. huhtikuuta 1903 Helsinki – 29. joulukuuta 1974) oli suomalainen pianisti ja musiikkipedagogi.


title: Kauno Wirtanen

text: Kauno Wirtasen vanhemmat olivat lakiasioitsija Kaarlo Virtanen ja Ida Tiainen ja puoliso vuodesta 1935 Signe Kristina Salvén. Wirtanen kävi viisi luokkaa lyseota ja valmistui Helsingin musiikkiopistosta 1924. Musiikkia hän opiskeli myös Pariisissa vuosien 1925 ja 1931 aikana, saaden diplomin Schola cantorum -musiikkikorkeakoulusta 1926, ja Wienissä 1932. Pariisissa hän opiskeli myös itämaisia kieliä 1928–1929. Wirtanen toimi Helsingin konservatorion pianonsoiton opettajana vuodesta 1931, Sivistysjärjestöjen kansankonservatoriossa hän opetti 1931–1944. Wirtanen oli myös esiintyvä taiteilija, joka antoi useita konsertteja ja toimi solistina sekä kotimaassa että ulkomailla.


title: Ernst Fredrik Tihlman

text: Ernst Fredrik Tihlman (13. tammikuuta 1765 Huittinen – 19. elokuuta 1844 Koivulahti) oli suomalainen kapteeni, postimestari ja Tampereen pormestari.


title: Ernst Fredrik Tihlman

text: Tihlmanin isä oli Porin jalkaväkirykmentin Everstiluutnantin komppaniassa palvellut majuri Ernst Fredrik Tihlman. Hän vietti lapsuutensa Huittisten Karhiniemen kylässä Untossa komppanian luutnantin virkatalossa. Hänet merkittiin jo kaksivuotiaana vapaaehtoisena Porin jalkaväkirykmentin rulliin ja hänestä tuli kersantti 1772, tykistön kadetti 1775 ja vänrikki 1782. Navigaatiotutkinnon Tihlman suoritti 1784. Hän palveli Porin jalkaväkirykmentin Vesilahden komppaniassa ensimmäisenä adjutanttina 1780-luvulla. Tihlman osallistui an luutnanttina. Hän oli mukana Anjalan liitossa ja tuomittiin sen vuoksi kuolemaan mutta armahdettiin sitten. Armeijan palveluksesta hän erosi kapteenina 1808.


title: Ernst Fredrik Tihlman

text: Tampereen postimestarina Tihlman oli 1803–1804 ja uudelleen Suomen sodan jälkeen. Hän oli Suomen koskenperkaustoimikunnan sotilaskomennuskuntien työpäällikkönä Kyrösjärven vesistön perkaustöissä 1803–1806. Tihlman johti 1817–1821 tehtyjä Tammerkosken perkaustöitä. Tihlmanista tuli Tampereen kaupungin järjestysmies 1802 ja häntä alettiin nimittää pormestariksi vuodesta 1805 alkaen sen jälkeen kun Tampereelle oli perustettu kaupunginoikeus. Tihlman oli vuonna 1809 Tampereen kaupungin edustajana Porvoon valtiopäivillä. Tihlman erotettiin pormestarin virasta 1827 sen jälkeen kun Suomen kenraalikuvernööri oli tarkastusmatkallaan valittanut siitä että kaupunginarkistoa säilytettiin postikonttorissa ja kaupungista puuttui asianmukainen kaupunginvankila. Tihlman oli sitten Hämeenlinnan postimestarina vuodesta 1828 tehtävinään valvoa postinkuljettajia ja postitalonpoikia.


title: Ernst Fredrik Tihlman

text: Tihlman oli naimisissa vuodesta 1793 lääninrovasti Erik Castrénin tyttären Catharina Christina Castrénin (1772–1852) kanssa. Heillä oli kuusi tytärtä.


title: Tehtaanmäki (Kerava)

text: Tehtaanmäki on Keravalla Uudenmaan maakunnassa sijainnut työntekijöiden asuntola. Sen rakennutti Tampereen pankki uuden Nokian kumitehtaan työntekijöiden asuntolaksi. Vuonna 2000 Tampere luovutti entisen ränsistyneen asuntolan pihan Keravan kaupungille. Vuonna 2010 Tehtaanmäki uudistettiin ja se palasi uutena vuokra-asuntopihana. Vuonna 2017 tuntematon henkilö poltti suuren huvilan. Tehtaanmäen aikaan myös mm Saviolle syssättiin rautatieseisake, Elannon kauppa, Savion koulu. Myös Virpitielle lisättiin asuntoja.


title: Valkeisjärvi (Keuruu)

text: Valkeisjärvi on Keski-Suomessa Keuruulla Roosinpohjan lähellä sijaitseva järvi.


title: Valkeisjärvi (Keuruu)

text: Järven pinta-ala on 1,8 hehtaaria. Se on 200 metriä pitkä ja 150 metriä leveä. Siinä ei ole kartan mukaan saaria. Järven rantaviivan pituus on 500 metriä.


title: Valkeisjärvi (Keuruu)

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Kareispuron valuma-alueeseen (35.629) järvi kuuluu. Järven vedenpinnan korkeus on 145,9 metriä mpy.


title: Kotitalous työnantajana

text: Kotitalous työnantajana on työnantaja, joka ei harjoita yritys- tai elinkeinotoimintaa,eikä myöskään toimi yhdistys muotoisena. Kotitalous voi palkata työntekijän samoin ehdoin kuin yritystoimintaa harjoittava. Kotitaloustyönantajalla on mahdollisuus tiettyjen töiden osalta saada myös kotitalousvähennyksen.


title: Kotitalous työnantajana

text: Tilastokeskus luokittelee työnantajat sosioekonomisen aseman mukaan seuraaviin ryhmiin:


title: Kotitalous työnantajana

text: Tilastoista säädetään myös EU-asetuksella, joka takaa kerättävien tietojen yhteneväisyyden EU:n tasolla


title: Kotitalous työnantajana

text:
Sosioekonominen asema erottelee henkilöt tai henkilöryhmät samassa tai samankaltaisessa asemassa olevien kanssa samaan ryhmään. Kotitaloustyönantaja on sosioekonomisen asemansa mukaan eri asemassa kuin työnantajat.
Tästä syystä puhutaan kotitaloudesta työnteettäjänä, joka paremmin erittelee kotitalouden toiminnan työnantajana


title: Kotitalous työnantajana

text: Kotitalous voi teettää työtä palkkaamalla työntekijän tai ostamalla palvelun yritykseltä. Kotitalouden palkatessa työntekijän koskevat kotitaloutta työnantajana samat velvoitteet kuin muita työnantajia heidän palkatessaan työntekijän työsopimuslain alaiseen työsuhteeseen .


title: Kotitalous työnantajana

text:
Kotitalouden muodostavat kaikki ne henkilöt, jotka asuvat ja ruokailevat yhdessä tai jotka muuten käyttävät yhdessä tulojaan. Kotitalouden voi muodostaa myös yksi henkilö. Kaikki samassa asunnossa asuvat eivät välttämättä kuulu samaan kotitalouteen, vaan kotitaloudessa voi asua myös asuinkuntana.
Kotitalouteen tai yksityishenkilöön työsuhteessa olevaa kutsutaan kotitaloustyöntekijäksi.Kotitaloustyöntekijä määritellään henkilöksi, joka tekee kotitaloustyötä (työtä kotitaloudessa tai kotitaloudelle tai kotitalouksille) työsuhteessa.Jolloin kotitaloustyöntekijä on yläkäsite kaikille työsuhteessa oleville työntekijöille jotka tekevät työtä kotitaloudessa,kotitaloudelle tai kotitalouksille,näin kotitaloustyöntekijä käsitteen alla voi olla monta eri ammattia ja työtä.


title: Kotitalous työnantajana

text: Kotitalous palkan maksajana,voi käyttää palkan maksamiseen ilmaista Palkka.fi ohjelmaa.Ohjelmaa kehittää Verohallinnon kanssa yhteistyössä työeläkevakuutusyhtiö ja Työttömyysvakuutusrahasto.Vuoden 2019 alusta lähtien,työttömyysvakuutusrahasto ja koulutusrahasto yhdistyivät jonka jälkeen nimi muuttui Työllisyysrahastoksi


title: Kotitalous työnantajana

text: Vuoden 2019 alusta lähtien,myös Kotitaloudella palkan maksajana on velvollisuus ilmoittaa maksamansa palkat tulorekisteriin


title: Keravan keskustaajama

text: Keravan keskustaajama (myös City, ) on entinen tilastollinen taajama, joka sijaitsi pääosin Keravan kaupungin alueella. Vuoden 1990 väestönlaskennan taajamarajauksesta lähtien se ei ole enää ollut erillinen taajama, vaan on kasvanut yhteen Helsingin keskustaajaman kanssa. Keskustaajamassa asuvat lähes kaikki Keravan asukkaat ja keskustaajama ulottui myös naapurikuntien, lähinnä Tuusulan ja Vantaan puolelle silloin kun se vielä tilastoitiin erikseen. Vuosina 1980 ja 1985 Lahden moottoritien itäpuolella sijainnut Ahjo tilastoitiin Keravan keskustaajamasta erillisenä taajamana. Keravan keskustaajama on Keravan hallinnollinen keskus; Keravan kaupungintalo sijaitsee siellä.


title: Keravan keskustaajama

text: Vuoden 1980 väestönlaskennassa Keravan kaupungin pinta-ala oli 30,7 neliökilometriä ja Keravan keskustaajaman 16,9 neliökilometriä, joten suuri osa Keravasta oli tuon vuoden rajauksen mukaan haja-asutusaluetta. Vuoden 2016 taajamarajauksessa Helsingin keskustaajama kattoi suuren osan Keravan kaupungin alueesta. Tilastolliseksi taajamaksi luokiteltu alue jatkui Keravalta etelään Vantaan, länteen Tuusulan, pohjoiseen Järvenpään ja itään Sipoon suuntaan. Haja-asutusaluetta Keravalla oli lähinnä kaupungin kaakkois- ja koillisosissa.


title: Keravan keskustaajama

text: Taajamien rajausmenetelmät ovat vaihdelleet väestönlaskennasta toiseen, joten eri vuosien luvut eivät ole keskenään täysin vertailukelpoisia. Vuodesta 2011 alkaen tiedot perustuvat Suomen ympäristökeskuksen tekemiin YKR-taajamarajauksiin.


title: Keravan keskustaajama

text: Taajamat määriteltiin Suomessa ensimmäisen kerran vuoden 1960 väestönlaskennassa. Silloin Keravan väestö asui pääosin taajamassa, jonka nimi oli "Keskusta" tai "Keravan keskusta". Tämä taajama ulottui lännessä Tuusulan ja etelässä Helsingin maalaiskunnan puolelle. Lisäksi pieni osa taajamasta sijaitsi Sipoossa. Toisaalta Keravan puolelle ulottui osittain pääosin Sipoossa sijaitseva Talman taajama.


title: Keravan keskustaajama

text: Vuoden 1970 väestönlaskennassa taajaman nimenä oli "Keskustaajama". Muutoin tilanne oli vuoden 1960 kaltainen, mutta pääosin Helsingin maalaiskunnassa sijainnut Korso-Rekolan taajama ulottui Keravallekin.


title: Keravan keskustaajama

text: Vuoden 1980 ja 1985 väestönlaskennoissa Keravan keskustaajaman nimeksi oli vaihdettu "City"; ruotsinkielinen nimi oli säilytetty ennallaan. Keravan keskustaajama tai City ei enää ulottunut Sipoon puolelle. Lisäksi Ahjo oli määritelty taajamaksi ja se ulottui pieneltä osin Sipoon puolelle. Koroso-Rekola ulottui näidenkin vuosien väestönlaskennoissa Keravalle asti.


title: Keravan keskustaajama

text: Seuraavassa taulukossa on esitetty tarkemmin Keravan keskustaajaman ja toisaalta Keravan taajamaväestön tietoja.


title: Keravan keskustaajama

text: Vuoden 1990 väestönlaskennasta alkaen Keravan keskustaajama tai City on kasvanut yhteen Helsingin keskustaajaman kanssa. Tuosta ajankohdasta lähtien kaikki Keravan taajamaväestö on kuulunut Helsingin keskustaajamaan. Vuoden 2000 väestönlaskennasta lähtien on ilmoitettu myös haja-asutusalueella asuvien määrä sekä niiden asukkaiden määrä, joiden asuinpaikka ei ole tiedossa.


title: Keravan keskustaajama

text: Vuodesta 2011 lähtien Keravan väestö on kehittynyt seuraavan taulukon mukaisesti. Lähes koko Keravan väestö asuu taajamissa ja Keravan ainoa taajama on kaupungin alueelle ulottuva Helsingin keskustaajama. Haja-asutusalueilla asuu alle 100 henkeä, ja noin 500–600 asukkaan asuinpaikka ei ole tiedossa.


title: Kotajärvi

text: Kotajärvi voi tarkoittaa seuraavia:


title: Vuoden 2018 suosituimmat automerkit

text: Suomessa rekisteröitiin vuonna 2018 yhteensä 140 386 autoa, joista henkilöautojen osuus oli 86 %.


title: Vuoden 2018 suosituimmat automerkit

text: Vuonna 2018 joulukuussa ensirekisteröinnit olivat 6 159 henkilöautoon, mikä on 23,7 prosenttia vuoden 2017 joulukuuta vähemmän. Autoverolain muutos on siirsi ensirekisteröintejä tammikuulle 2019, koska joulukuussa tehty lakimuutos alensi autoveroa 3.12.2018 alkaen ja toistamiseen 1.1.2019 alkaen.


title: Vuoden 2018 suosituimmat automerkit

text: Vuoden 2018 alussa tuli voimaan romutuspalkkio nosti autokauppaa tammi-elokuussa. Noin 5,5 prosenttia vuonna 2018 ensirekisteröidyistä autoista oli romutuspalkkiolla hankittuja. Romutuspalkkion ansiosta vuoden kokonaiskysyntä kasvoi. Romutuspalkkio lisäsi erityisesti pienehköjen B-segmentin autojen kysyntää, sillä noin kaksi kolmasosaa romutuspalkkiolla hankituista autoista oli B-segmenttiä.


title: Vuoden 2018 suosituimmat automerkit

text: Romutuspalkkio lisäsi selvästi myös kaasuautojen hankintaa. Romutuspalkkio kaasuautojen kohdalla oli kaksinkertainen bensiini- ja dieselautoihin verrattuna.


title: Vuoden 2018 suosituimmat automerkit

text: Suomessa vuonna 2018 rekisteröityjen autojen kärjessä olivat Toyota, Volkswagen ja Skoda. Henkilöautojen ensirekisteröinneissä kasvua oli 1,6 prosenttia. Uusista henkilöautoista Uudellamalla rekisteröitiin 45 %.


title: Polychrome

text: Polychrome on brittiläisen elektronista musiikkia tuottavan duo Koan Soundin ensimmäinen studioalbumi, jonka julkaisi duon perustama levy-yhtiö Soshin Records 7. joulukuuta 2018. Albumilta on julkaistu yksi single, "Virtual Light" joka ilmestyi joulukuussa. Jäsenet pyrkivät siihen, että albumin kappaleita pystyisi soittamaan kokonaisina live-esityksissä.


title: Polychrome

text: Duon edellisen vuonna 2015 julkaistun extended play "Forgotten Myths":in julkaisun jälkeen yhtye päätti pitää vuoden tauon keikkailusta, että he pystyisivät keskittymään esikoisalbumiin. Tauko venyi jäsenten kokemien mielenterveysongelmien takia.


title: Kultainen Venla 2018

text: Kultainen Venla 2018 oli järjestyksessään yhdeksäs Kultainen Venla -palkintogaala, jossa jaettiin palkintoja vuoden 2018 parhaille suomalaisille televisio-ohjelmille ja niiden tekijöille. Gaala järjestettiin 11. tammikuuta 2019 Kansallisoopperassa. Eniten palkintoja sai komediasarja "Sunnuntailounas" kahdella Venlalla.


title: Kultainen Venla 2018

text: Voittajat on listattu ensimmäisenä ja merkitty kaksoisristillä ().


title: Johan Henrik Långhjelm

text: Johan Henrik Långhjelm (1748 Virrat – 23. joulukuuta 1831 Virrat) oli suomalainen apteekkari joka perusti ensimmäisen apteekin Tampereelle vuonna 1800.


title: Johan Henrik Långhjelm

text: Långhjelmin vanhemmat olivat Virtain kappalainen Johan Georg Långhjelm (1722–1782) ja Susanna Gertrud Allenius (1726–1804).


title: Johan Henrik Långhjelm

text: Kuopiossa aiemmin apteekkarina toimineelle Långhjelmille myönnettiin vuonna 1800 Tampereen ensimmäinen apteekkilupa, siihen asti lähin apteekki oli ollut Hämeenlinnassa. Långhjelmin apteekki sijaitsi Tampereen vanhan kirkon pohjoispuolella olleella tontilla Tampereen ensimmäisessä kaksikerroksisessa talossa. Hänellä oli noin hehtaarin suuruinen puutarha lääkekasvien viljelyä varten nykyisen Vanhan kirjastotalon paikalla. Puutarhasta muodostui myöhemmin Tampereen ensimmäinen puisto ja tämän puutarhan mukaan on saanut nimensä Tampereen Puutarhakatu. Långhjelmin perustama apteekki toimii nykyisin nimellä "Tampereen Ensimmäinen apteekki" ja se on Tampereen vanhin edelleen toimiva yritys.


title: Johan Henrik Långhjelm

text: Länghjelm oli naimisissa vuodesta 1779 Maria Elisabet Tuderuksen (1761–1798) kanssa. Heidän poikansa Johan Georg Långhjelm (1786–1820) toimi myös apteekkarina Tampereella 1813–1820.


title: Ron DeSantis

text: Ronald Dion DeSantis (s. 14. syyskuuta 1978 Jacksonville, Florida, Yhdysvallat) on yhdysvaltalainen republikaanisen puolueen poliitikko. Hän on toiminut tammikuusta 2019 alkaen Floridan 46. kuvernöörinä.


title: Ron DeSantis

text: DeSantis on entinen Yhdysvaltain edustajainhuoneen jäsen. Hän toimi tässä virassa 3. tammikuuta 2013 – 10. syyskuuta 2018. Irakin sodan aikana DeSantis palveli Yhdysvaltain laivastossa.


title: Kaijanlampi

text: Kaijanlampi voi tarkoittaa seuraavia:


title: Working Class Woman

text: Working Class Woman on kanadalaisen elektronista musiikkia tuottavan artisti Marie Davidsonin neljäs studioalbumi, jonka julkaisi Ninja Tune 5. lokakuuta 2018. Albumi sai positiivsta palautetta kriitikoilta.


title: Neliulotteinen tulostus

text: Neliulotteinen tulostus tai 4D-tulostus on kolmiulotteiseen tulostukseen perustuva tekniikka, jossa valmistettu esine muuttaa muotoaan esimerkiksi ajan kuluessa tai olosuhteiden muuttuessa.


title: British Academy Film Awards 2019

text: British Academy Film Awards 2019 on järjestyksessään 72. Bafta-palkintogaala, jossa jaetaan palkintoja vuoden 2018 elokuville. Gaala järjestetään Royal Albert Hallissa, Lontoossa 10. helmikuuta 2019.


title: British Academy Film Awards 2019

text: Ehdokkaat julkistettiin 9. tammikuuta 2019. "The Favourite" sai eniten ehdokkuuksia 12 ehdokkuudella.


title: Pedro Fernández de Quirós

text: Pedro Fernández de Quirós (1565 Évora, Portugali–1614 Panama) oli portugalilainen tutkimusmatkailija. Vuoden 1606 tutkimusmatkallaan Tyynellämerellä hän löysi nykyisen Vanuatun pääsaaren Espiritu Santon, jonka hän luuli kuuluvan laajempaan eteläiseen mantereeseen, jota hän kutsui nimellä "Australia del Espiritu Santo".


title: Luettelo Floridan kuvernööreistä

text: Tämä on luettelo Floridan kuvernööreistä.


title: Luettelo Floridan kuvernööreistä

text: Floridan kuvernööri on Floridan hallinnon päämies ja Floridan asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus osavaltion uusiin lakiesityksiin.


title: Lapinjärvi (täsmennyssivu)

text: Lapinjärvi voi tarkoittaa seuraavia:


title: Aitolehtikuoriaiset

text: Aitolehtikuoriaiset ("Chrysomela") on lehtikuoriaisten ("Chrysomelidae") heimoon kuuluva kovakuoriaissuku. Sukuun kuuluu maailmanlaajuisesti ainakin 18 lajia.


title: Kotalampi

text: Kotalampi voi tarkoittaa seuraavia:


title: Full of Love – pakomatka pakastimesta

text: Full of Love – pakomatka pakastimesta on Iina Terhon vuonna 2018 valmistunut dokumenttielokuva. Se kertoo burleskin harrastamisesta. Omakohtaisessa elokuvassa Terho kuvaa prosessia joka johtaa oman kehon hyväksymiseen ja häpeän taltuttamiseen.


title: It Came from the Desert (elokuva)

text: It Came from the Desert on Marko Mäkilaakson ohjaama elokuva, joka valmistui vuonna 2018. Sen pääosissa nähdään Harry Lister Smith, Alex Mills ja Vanessa Grasse. Elokuva perustuu Cinemawaren Amiga-peliin "It Came from the Desert", ja sen tyyli muistuttaa 1980- ja 1990-luvun toimintakomedioita.


title: Mauri Mönkkönen

text: Mauri Mönkkönen (s. 1953) on suomalainen Lieksassa asuva paikallishistoriantutkija.


title: Christian Mohn

text: Christian J. Mohn (20. huhtikuuta 1926 – 31. joulukuuta 2018 Oslo) oli norjalainen mäkihyppääjä. Hänen seuransa oli IL Heming.


title: Christian Mohn

text: Mohn osallistui maailmanmestaruuskilpailuihin kaksi kertaa. Vuoden 1950 kilpailuissa hän sijoittui neljänneksi.


title: Christian Mohn

text: Mohn toimi Norjan hiihtoliiton puheenjohtajana vuosina 1978–1980.


title: Lifou

text: Lifou on Ranskaan kuuluvan Uuden-Kaledonian Loyautésaarilla sijaitseva saari. Saaren pinta-ala on 1 207 km², ja asukasluku oli 9 275 vuoden 2014 väestönlaskennassa.


title: Maré

text: Maré on Ranskaan kuuluvan Uuden-Kaledonian Loyautésaarilla sijaitseva saari. Saaren pinta-ala on 642 km², ja asukasluku oli 5 648 vuoden 2014 väestönlaskennassa.


title: MDFMK

text: MDFMK oli industrial rock -yhtye, jonka perustivat entiset KMFDM-jäsenet Sascha Konietzko ja Tim Skold vuonna 1999. Myöhemmin Drill -yhtyeen Lucia Cifarelli liittyi ryhmään.


title: MDFMK

text: KMFDM hajosi erimielisyyksien takia vuonna 1999, mutta Sascha Konietzko ja Skold jatkoivat musiikin tuottamista nimellä MDFMK.


title: MDFMK

text: "MDFMK" nimisen albumin yhtye julkaisi 28. maaliskuuta 2000. "Missing Time" kappaletta käytettiin animaatioelokuvassa "Heavy Metal 2000" ja sen soundtrackissä.


title: MDFMK

text: Vuonna 2000 yhtyeen Yhdysvaltojen ja Kanadan kiertueella ryhmään kuului myös Zyclor niminen suuri robottikitaristi.


title: MDFMK

text: Vuonna 2003 Konietzko kertoi MK Magazinen haastattelussa heidän nauhoittaneen tarpeeksi materiaalia toista ("MDFMK #2") albumia varten, mutta tällä hetkelleä Universal Records omistaa niiden oikeudet.


title: Hugh Jack

text: Hugh Reid Jack (19. joulukuuta 1929 – 19. joulukuuta 2018) oli australialainen pituushyppääjä. Hänen seuransa oli Williamstown Athletic Club.


title: Hugh Jack

text: Jack osallistui Melbournen olympialaisissa 1956 pituushyppyyn, mutta ei päässyt loppukilpailuun, kun hän sijoittui karsinnan 24:nneksi tuloksella 6,90 m. Australian-mestaruuskilpailuissa Jack voitti kultaa 1951 ja 1957, hopeaa 1954 ja 1955 sekä pronssia 1950.


title: Hugh Jack

text: Jackin ennätys oli vuonna 1956 hypätty 7,37 m.


title: Hugh Jack

text: Kilpailu-uran jälkeen Jack toimi valmentajana neljä vuosikymmentä.


title: Palo (albumi)

text: Palo on Kalmahin kahdeksas studioalbumi, joka julkaistiin 6. huhtikuuta 2018. Albumi on edeltäjiään aggressiivisempi teos. Se debytoi Suomen virallisen listan kolmannella sijalla sekä fyysisen albumilistan kärkipaikalla. Kappaleista ”Blood Ran Cold” ja ”Take Me Away” kuvattiin musiikkivideot.


title: Palo (albumi)

text: Albumi sai erinomaisen vastaanoton. Kaaoszinen Jesse Kärkkäinen sanoi albumin olevan laadukas kokonaisuus mutta totesi myös, ettei kappalemateriaali ole kovinkaan ikimuistoista ja jäi kaipaamaan selkeitä hittikappaleita. Soundin Antti Luukkanen antoi albumille täydet viisi tähteä. Hän kutsui melodioita ”hauraan kauniiksi”, ja levyä toinen toistaan hienompia koukkuja pursuavaksi teokseksi.


title: Sadbh

text: Sadbh tai Sadhbh on irlantilaisessa mytologiassa Finn mac Cumhaillin vaimo ja Oisínin äiti.


title: Sadbh

text: Eräänä päivänä Finn oli metsästämässä koiriensa kanssa. Koirat löysivät ja saartoivat pienen hirvenvasan, mutta kun Finn oli aikeissa tappaa sen, koirat estivät häntä. Hän otti sen sijaan säikähtäneen eläimen mukaan leiriinsä. Siellä vasa muuttui yhtäkkiä kauniiksi naiseksi. Nainen kertoi nimekseen Sadbh ja selitti, että Musta Druidi eli Fear Doirche oli muuttanut hänet hirvenvasaksi, koska hän oli kieltäytynyt makaamasta druidin kanssa. Oli ilmeisesti niin, että kunhan Sadbh oleskelisi Allenin kukkulalla, jossa Finnin henki oli voimakas, ei ilkeän druidin lumous tepsisi vaan Sadbh pysyisi ihmisen hahmossa.


title: Sadbh

text: Sadbhista tuli Finnin vaimo ja he elivät onnellisina siihen saakka, kunnes Finnin oli lähdettävä linnoituksestaan kiireellisten sotatoimien vuoksi. Pian miestään ikävöivä Sadbh kuitenkin näki Finnin palaavan aiemmin kuin piti. Finn pyysi häntä tulemaan kanssaan kävellylle lähistölle. Mutta niin pian kuin Sadbh oli poistunut Dun of Allenin vaikutuspiiristä, hän muuttui taas hirvenvasaksi. Finn ei ollutkaan Finn, vaan valepuvussa ollut Fear Doirche. Kun oikea Finn palasi, hän etsi vaimoaan kuukausien ajan, mutta turhaan.


title: Sadbh

text: Seitsemän vuotta myöhemmin Finn törmäsi Ben Bulbenin rinteillä alastomaan lapseen. Paikalliset asukkaat kertoivat hänelle, että olivat nähneet kauniin naarashirven huolehtineen pojasta lähimetsässä. Finn tajusi, että lapsi oli hänen poikansa ja nimesi tämän Oisíniksi, "pikku hirveksi" ja otti tämän mukaansa. Pojasta kasvoi sittemmin Fiannan mahtava soturi ja Irlannin merkittävin runoilija.


title: Stop (liikennemerkki)

text: Stop-merkillä osoitetaan, että risteykseen tai tielle tuleva ajoneuvo on aina pysäytettävä pysäytysviivan kohdalle. Missä pysäytysviivaa ei ole, ajoneuvo on pysäytettävä välittömästi ennen risteävää tietä sellaiseen kohtaan, josta on mahdollisimman hyvä näkymä risteävälle tielle. Merkki osoittaa myös, että ajoneuvon on väistettävä ajoneuvoja ja raitiovaunuja, jotka saapuvat risteykseen risteävältä tieltä tai etuajo-oikeutetulta suunnalta. liikenneympyrässä merkillä osoitetaan, että liikenneympyrään tuleva ajoneuvo on pysäytettävä ja sen on väistettävä liikenneympyrää käyttäviä ajoneuvoja ja raitiovaunuja. Rautatien tasoristeyksessä merkillä osoitetaan, että ajoneuvo on ennen tasoristeyksen ylittämistä pysäytettävä merkin kohdalle.


title: Stop (liikennemerkki)

text:
Vuosina 1957–1971 pakollista pysähtymistä tarkoittava liikennemerkki oli Suomessa niin sanottu ”musta käsi”, kahdeksankulmaisessa liikennemerkissä kärjellään oleva kolmio ja sen sisällä oleva musta kämmenen kuva. Kämmen mukaili liikennepoliisin käyttämää pysähtymistä tarkoittavaa käsimerkkiä.
https://www.apu.fi/kysymykset/stop-merkin-tarkka-tulkinta


title: Albert Wulff

text: Albert Erik Wulff (6. maaliskuuta 1866 Turku – 17. toukokuuta 1939) oli suomalainen yli-insinööri, joka työskenteli varsinkin kanavien parissa, toimien muun muassa yli 20 vuotta Saimaan kanavan kanavapäällikkönä.


title: Albert Wulff

text: Albert Wulffin vanhemmat olivat tehtailija Fredrik Wilhelm Wulff ja Carolina Elisabeth Edlund ja puoliso vuodesta 1896 Aina Winckelmann (k. 1933). Wulff valmistui tie- ja vesirakennusinsinööriksi 1889 ja teki opinto- ja tutkimusmatkoja useisiin Euroopan maihin. Hän toimi tie- ja vesirakennushallituksen insinöörinä 1889–1900, nuorempana insinöörinä 1900–1904 ja vanhempana insinöörinä vuodesta 1904 vuoteen 1913, jolloin hänestä tuli Saimaan kanavan kanavapäällikkö. Wulffin asemapaikkoja olivat Oulun, Tampereen ja Kuopion piirit ja Saimaan kanavapäällikkönä Viipuri. Pielisjoen kanavalaajennus- ja parannustöitä Wulff johti 1900–1902 ja Heinäveden reitillä kanavarakentamista 1902–1905. Hän oli Länsi-Hämeen vt. piiri-insinööri 1910–1912 ja osallistui useisiin alansa komiteoihin jäsenenä tai puheenjohtajana. Tie- ja vesirakennusyhdistyksen puheenjohtaja Wulff oli 1913–1916.


title: Albert Wulff

text: Yli-insinöörin arvonimen Wulff sai vuonna 1937, ensimmäisenä Suomessa.


title: Kauko Röyhkä (yhtye)

text: Kauko Röyhkä on Kauko Röyhkän vuosina 1990–2007 toiminut yhtye. Yhtye muodostui Kaksi koiraa -albumin kiertueelle lokakuussa 1990 ja toimi aluksi nimellä Kauko Röyhkä Combo.


title: Kauko Röyhkä (yhtye)

text: Yhtyeen ensimmäisessä kokoonpanossa olivat Röyhkän lisäksi Kaksi koiraa -levyllä soittaneet Timo Vikkula (kitara) ja Pekka Gröhn (basso) sekä levyn tuottanut Gabi Hakanen (rummut) ja sillä pasunistina vieraillut Mara Salminen (kitara ja kosketinsoittimet) Yhtye teki alkukesästä 1991 albumin Tyttöjen ystävä. Levyn nauhoitusten jälkeen Gröhn lähti liittyäkseen J. Karjalaisen yhtyeeseen, ja hänen tilalleen basistiksi tuli Ari Vaahtera. Pian myös Salminen jätti yhtyeen ja siirtyi tuottajaksi. Gabi Hakanen siirtyi EMIn tuotantopäälliköksi alkuvuodesta 1992, ja hänen tilalleen yhtyeeseen liittyi Jimi Tenorin yhtyeessä soittanut rumpali Tero Kling.


title: Kauko Röyhkä (yhtye)

text: Kokoonpano Kauko Röyhkä, Timo Vikkula, Ari Vaahtera ja Tero Kling julkaisi 1993 kohutun Jumalan lahja -albumin. Yhtyeen nimestä oli tässä vaiheessa tippunut pois Combo-sana. Vaahtera tuotti levyn kuten myös yhtyeen kolme seuraavaa levyä. Vuoden 1998 Puiden alle -albumin teon aikoihin hän joutui jättämään yhtyeen terveysongelmien vuoksi. Levyn päätuottajana oli Sami Sarhamaa. Vaahteran tilalleen basistiksi liittyi jo aikaisemmin joillain keikoilla häntä tuurannut Mats Huldén.


title: Kauko Röyhkä (yhtye)

text: Vuoden 1999 albumin Rock’n’roll-klisee tuotti Riku Mattila, joka soittaa levyllä myös kitaraosuuksia. Mattilaa yritettiin houkutella liittymään yhtyeeseen, mutta hän kieltäytyi. Yhtye teki 2000-luvulla vielä kolme albumia, joiden jälkeen sen toiminta vähitellen hiipui Röyhkän keskittyessä Mattilan kanssa perustamaansa Kauko Röyhkä & Riku Mattila -duoon.


title: Arvid von Cederwald

text: Arvid Cederwald, vuodesta 1809 aateloituna von Cederwald (27. toukokuuta 1792 Turku – 9. elokuuta 1840 Helsinki) oli suomalainen everstiluutnantti ja koskenperkausinsinööri joka suunnitteli Tampereen kaupungin ensimmäisen vaakunan vuonna 1838.


title: Arvid von Cederwald

text: Cederwaldin vanhemmat olivat Turun hovioikeuden varapresidentti Arvid Cederwald, aateloituna vuodesta 1809 von Cederwald (1745–1809) ja Margareta Sofia Rabenius. Hän kävi Turun katedraalikoulua ja pääsi ylioppilaaksi 1808.


title: Arvid von Cederwald

text: Cederwald meni armeijan palvelukseen ja oli kolonnanlippumiehenä keisarillisen seurueen majoituslaitoksessa vuonna 1809. Hänestä tuli aliluutnantti 1809, luutnantti 1816, alikapteeni 1818 ja hän erosi armeijasta kapteenina 1819. Cederwald meni Suomen koskenperkausjohtokunnan palvelukseen 1820 ja hänestä tuli opetusupseeri insinöörikunnassa 1823, majuri 1831 ja everstiluutnantti (1. luokan insinööri) 1837. Cederwald suunnitteli 1838 Tampereen kaupungille vaakunan jonka viimeisteli taiteilija Magnus von Wright. Vaakuna hyväksyttiin 1839 ja se oli käytössä vuoteen 1960 saakka.


title: Arvid von Cederwald

text: Arvid von Cederwald oli naimisissa vuodesta 1822 Konstantia Elisabet Charlotta de la Chapellen (k. 1862) kanssa tämän toisessa avioliitossa.


title: Onneli, Anneli ja nukutuskello (elokuva)

text: Onneli, Anneli ja nukutuskello on vuonna 2018 ensi-iltansa saanut suomalainen lastenelokuva, jonka on ohjannut Saara Cantell.


text: Elokuva perustuu Marjatta Kurenniemen kirjaan "Onneli, Anneli ja nukutuskello", ja se on "Onneli ja Anneli" -elokuvasarjan neljäs osa.


title: Rainier Fog

text: Rainier Fog on Alice in Chainsin kuudes studioalbumi, joka julkaistiin 24. elokuuta 2018. Se on yhtyeen ensimmäinen Seattlessa äänitetty albumi sitten vuoden 2009 levyn "Black Gives Way to Blue", joka äänitettiin vuonna 2008 yhtyeen jatkettua toimintaansa uuden vokalistin William DuVallin kanssa Layne Staleyn kuoleman jälkeen vuonna 2002.


title: Rainier Fog

text: Albumi debytoi Suomessa virallisen albumilistan seitsemännellä sijalla ja fyysisen albumilistan toisena. Yhdysvalloissa se nousi Billboard 200 -listan sijalla 12.


title: Rainier Fog

text: Albumi sai hyvän vastaanoton. Ammattiarvioita keräävän Metacriticin keskiarvo albumille oli 73/100, mikä perustuu yhteentoista ammattilaisarvioon. AllMusicin arvioija kuvaili albumia eräänlaiseksi juurille palaamiseksi, ja sanoi sen olevan jykevä ja harmoninen teos, joka ei huou ahdistusta. Soundin Kimmo K. Koskinen antoi albumille neljä tähteä viidestä, ja sanoi sen olevan "The Devil Put Dinosaurs Here" -albumia kevyempää kuunneltavaa, joka peittoaa edeltäjänsä monipuolisuudessa vaikka lämpeääkin kuuntelijalle hitaasti.


title: Naisten Ykkösen kausi 2018

text: Naisten Ykkösen kausi 2018 oli vuonna 1984 perustetun Naisten Ykkösen 35. kausi. Sarjan voitti IK Myran, joka nousi Naisten Liigaan kaudeksi 2019. Sarjaporrasta alemmaksi putosivat SC KuFu-98 ja Tampereen Pallo-Veikot.


title: Naisten Ykkösen kausi 2018

text: Naisten Ykkösen kausi 2018 pelattiin kahdentoista joukkueen kaksinkertaisena sarjana, jonka voittaja nousi suoraan Naisten Liigaan kaudeksi 2019. Toiseksi sijoittunut karsi liigapaikasta Naisten Liigan alaloppusarjan kolmanneksi sijoittuneen joukkueen kanssa. Sarjan kaksi viimeistä putosivat Naisten Kakkoseen.


title: Naisten Ykkösen kausi 2018

text: ONS säilyi Naisten Liigassa yhteismaalein 6–1.


title: Jennifer Aniston (kappale)

text: ”Jennifer Aniston” on suomalaisen laulaja-lauluntekijän Anssi Kelan kappale, joka julkaistiin singlenä syyskuussa 2005. Kappale on toinen singlejulkaisu Kelan kolmannelta sooloalbumilta "Rakkaus on murhaa".


title: Jennifer Aniston (kappale)

text: Kela kirjoitti kappaleen keväällä 2005, ja se on niemtty yhdysvaltalaisen näyttelijän Jennifer Anistonin mukaan. Sanoitukset käsittelevät ”pienen paikkakunnan hiljaista luhistumista ja ansaan jäämisen tunnetta”. Myöhemmin laulaja näkee unta Jennifer Anistonista, joka ”johdattaa pimeästä talosta ulos aurinkoon”. Idean Kela sai omasta unestaan, jossa hän tanssi Anistonin kanssa. Musiikillisesti kappale on ”kulkeva rokkikipale” samassa hengessä kuin ”1972”-kappale. Kela soitti kaikki instrumentit itse rumpuja lukuun ottamatta, jotka soitti Kelan silloisessa taustayhtyeessä vaikuttanut Kelly Ketonen.


title: Jennifer Aniston (kappale)

text: Kappaleeseen kuvattiin 1. syyskuuta 2005 Ville Lipiäisen ohjaama musiikkivideo. Kela esiintyy katusoittajana Helsingin City-käytävässä, joka joutuu poliisien jahtaamaksi. Videolla nähdään myös radiojuontaja Jone Nikula, joka sattui kävelemään kuvausten ohi.


title: Jennifer Aniston (kappale)

text: ”Jennifer Aniston” nousi parhaimillaan Suomen radiosoittolistan sijalle seitsemän, ja "Rumban" 50 hittiä -listan sijalle kahdeksan.


title: Joni Pohjonen

text: Joni Pohjonen (s. 30. huhtikuuta 1998) on suomalainen koripalloilija, pelipaikaltaan iso laitahyökkääjä tai sentteri. Kokkolan NMKY:n kasvatti Pohjonen on pelannut miesten valtakunnallisissa divisioonissa ja Korisliigaa Tampereen Pyrinnössä.


title: Joni Pohjonen

text: Pohjonen on Kokkolan NMKY:n kasvatti: hän aloitti koripallon harrastamisen kaudella 2005–2006. Pohjonen pelasi B-poikien valtakunnallista I-divisionaa kaudella 2012–2013 Äänekosken Huiman joukkueessa ja KoNMKY:ssä A-poikien I-divisioonaa kaudella 2016–2017, jolloin hän oli joukkueensa ylivoimainen kärkipelaaja 26,0 pisteen ja 17,4 levypallon ottelukeskiarvoilla, joilla hän voitti myös koko I-divisioonan piste- ja levypallotilastot. Jo syksyllä 2016 hän oli saanut yhteydenottoja miesten pääsarjajoukkueilta ja valmentajaltaan ehdotuksia yhdysvaltalaisista yliopistoista mutta keskittyi lukio-opintoihinsa Kokkolassa. Helmikuussa 2017 Pohjonen siirtyi pelaamaan miesten II-divisioonaa Huimaan, joka voitti divisioonalohkonsa kauden päätteeksi ja nousi valtakunnalliseen I-divisioona B:hen. Pohjonen jatkoi Huimassa kaudella 2017–2018 ollen joukkueen avausviisikon pelaaja ja toiseksi paras pisteidentekijä. Huima sijoittui runkosarjassa yhdeksänneksi ja putosi ensimmäisenä joukkueena pudotuspeleistä.


title: Joni Pohjonen

text: Kesällä 2018 Pohjonen sai opiskelupaikan Tampereelta ja siirtyi M1DA:ssa pelanneeseen Pyrintö Akatemiaan. Pohjonen on ollut kaudella 2018–2019 Pyrintö Akatemian parhaita pelaajia ja tehnyt useita tupla-tuplia. Hänen korkeimmat lukemansa M1DA-debyyttikaudellaan ovat olleet pisteissä 21 ja levypalloissa 19.


title: Joni Pohjonen

text: Hyvän M1DA-alkukauden siivittämänä Pohjonen nousi tammikuussa pelaamaan myös Pyrinnön loukkaantumisista kärsineeseen edustusjoukkueeseen. Avausottelussaan Korisliigassa 9. tammikuuta 2019 hän pelasi Korihaita vastaan kymmenisen minuuttia ja kirjautti kolme levypalloa sekä kaksi korisyöttöä. Seuraavassa ottelussa Katajaa vastaan Pohjonen teki ensimmäiset liigapisteensä.


title: Joni Pohjonen

text: Pohjosen on kirjoitettu pelaavan isona laitahyökkääjänä ja sentterinä. Hän itse pitää vahvuutenaan pituuttaan.


title: Joni Pohjonen

text: Pohjosella on sukulaisia Äänekosken seudulla, missä hänen isänsä harrasti koripalloa Huimassa. Pohjonen kirjoitti ylioppilaaksi Kokkolassa ja muutti Tampereelle opiskelemaan. Hän on kertonut viettävänsä vapaa-aikaansa ”metällä”.


title: Corpus Christi College

text: Corpus Christi College on useamman oppilaitoksen nimi:


title: Urpo ja Turpo johtolangan jäljillä

text: Urpo ja Turpo johtolangan jäljillä on Liisa Helmisen ohjaama lasten pitkä animaatioelokuva vuodelta 2018. Se koostuu remasteroiduista 1990-luvun lyhytelokuvista.


title: Porokylän Leipomo

text: Porokylän Leipomo Oy on nurmeslainen leipomoalan perheyritys, joka perustettiin vuonna 1983. Leipomon toinen toimipiste Lieksassa keskittyi vuonna 2014 valmistamaan yrityksen gluteenittomat tuotteet. Vuonna 2017 leipomon liikevaihto oli 15,1 miljoonaa, josta gluteenittomien tuotteiden myynti muodosti kolmanneksen. Porokylän Leipomo oli vuonna 2018 Suomen kolmanneksi suurin gluteenittomien tuotteiden valmistaja.


title: Porokylän Leipomo

text: Syksyllä 2018 leipomon toimitusjohtajana ja pääomistajana toiminut Timo Väänänen myi osuutensa yhtiöstä Kärjen perheelle. Aiemmin yhtiön talouspäällikkönä toiminut Erik Kärki siirtyi yrityksen toimitusjohtajaksi.


title: Porokylän Leipomo

text: Vuonna 2019 Porokylän Leipomo aloittaa tuotteiden ulkomaanviennin ja ensimmäisenä vientikohdemaana on Ruotsi.


title: Porokylän Leipomo

text: Porokylän Leipomon perusti vuonna 1983 Eero Kärki ja hänen veljensä. Leipomon omistus siirtyi Timo Väänäselle vuonna 2006. Erik Kärki osti yrityksen vuonna 2018 ja siirtyi yhtiön toimitusjohtajaksi. Eero Kärki, joka on Erik Kärjen isä, toimii yrityksen hallituksen puheenjohtajana.


title: The Name of the Game (elokuva)

text: The Name of the Game on Paul J. Vogelin ja Jarno Elosen ohjaama dokumenttielokuva, joka kertoo Nex Machina-pelin kehittämisestä Housemarque-studiossa. Elokuva tuli ensi-iltaan Suomessa vuonna 2018. Kotimaisena levittäjänä toimi Black Lion Pictures. Elokuva julkaistiin kansainväliseen VOD-levitykseen 30.11.2018. Kansainvälisenä levittäjänä toimii Gunpowder & Sky -levitysyhtiön alaisuudessa toimiva FilmBuff.


title: The Name of the Game (elokuva)

text: Elokuva herätti voimakkaita tunteita Suomessa, mikä liittyy pääosin elokuvantekijöiden valitsemaan näkökulmaan. Talouselämä mukaan "lopputulos saattaa koko pelialan häpeään."Kyseessä ei kuitenkaan ole steriili making of -mainos Nex Machina -pelille. Ohjaaja Paul J. Vogel selventää Pelaaja-lehdelle, "Valmiiksi voi kehittää idean siitä, millainen filmi on, mutta sitten asioita tapahtuu, eikä elokuva olekaan enää sellainen. Yritimme löytää dramaattiset kohdat, jotka kiinnostavat yleisöä. Alusta asti halusimme kuitenkin tehdä enemmänkin tarinan ihmisistä pelien takana kuin dokumentin pelintekemisestä" Helsingin Sanomat kirjoitti "Pelialan hämmentävää menoa kuvaava The Name of the Game onnistuu olemaan paljon kiinnostavampi kuin miltä ajatus pelin tekemisen dokumentoinnista kuulostaa." Myös Pelit-lehden päätoimittaja Tuukka Grönholm kirjoitti omista ennakkokäsityksistään elokuvan suhteen arviossaan, "Ennakkoon pelkäsin, että The Name of the Game olisi umpitylsä making of -mainos. Leffan antama kuva pelinteosta ei kuitenkaan ole puhtaan ruusuinen. Kyse on pikemminkin kaverileffasta, sillä ohjaajat Jarno Elonen ja Paul J. Vogel ovat onnistuneet raapimaan pelintekijästä ihmisen esille. Se ei todellakaan ole helppoa."


title: The Name of the Game (elokuva)

text: Episodi-lehti tekee osuvan vertauksen elokuvan arviossa, "The Name of the Gamea voi verrata johonkin kasarin rokkibändistä tehtyyn dokkariin, jossa päähahmot bailaavat ankarasti ja samalla yrittävät päästä kuuluisuuteen."


title: The Name of the Game (elokuva)

text: The Name of the Game valittiin parhaan dokumenttielokuvan 2019 shortlistalle.


title: The Name of the Game (elokuva)

text: The Name of the Game on dokumenttielokuva, jossa seurataan legendaarisen arcade-pelien suunnittelija Eugene Jarvisin ja suomalaisen pelinkehittäjä Housemarquen yhteistyötä. The Name of the Gamen vaiherikas matka antaa katsojalle ainutkertaisen – ja sensuroimattoman – pääsyn ennakoimattomaan ja hulluun videopelin teon maailmaan sekä kotimaisen peliteollisuuden kansainvälistymiseen. The Name of the Game kertoo tarinan pelintekijöistä, kaveruksista, jotka antavat kaikkensa unelmien peliprojektille. Kyseessä on komedia videopelien maailmassa. Kuvausryhmä seurasi pelintekijöitä kolmen vuoden ajan viidessä eri maassa. Dokumentti avaa riskialttiin pelialan kulissien takaista elämää ennennäkemättömällä tavalla. Pelin taustalta löytyy luovuutta, kosteita iltoja, onnistumisia, mutta myös taloushuolia, mokia ja irtisanomisia.


title: The Name of the Game (elokuva)

text: The Name of the Game on turkulaisen New Dawn Films -elokuvatuotantoyhtiön ensimmäinen pitkä elokuva. Elokuvan ovat ohjanneet Paul J. Vogel (ohjannut mm. Duke Nukem -fanielokuvan The Duke - Fate of Humanity), joka viimeistelee maisterin opintojaan USC: School of Cinematic Arts -koulussa Los Angelesissa sekä Jarno Elonen, joka on työskennellyt 90-luvulta lähtien pelialalla. Elonen on ohjannut mm. Bitwisards tv-sarjan. -elokuvien tuottaja Jason Taylor on toiminut The Name of the Gamen osatuottajana. The Name of the Game on kallein täysin sijoitusrahalla tehty suomalainen dokumenttielokuva. Elokuvan päärahoittaja on IPR.VC.


title: Paatelainen

text: Paatelainen on suomalainen sukunimi, joka on muun muassa seuraavilla henkilöillä:


title: Aamiainen Plutolla

text: Aamiainen Plutolla () on vuonna 2005 ensi-iltansa saanut draamakomedia. Se perustuu Patrick McCaben samannimiseen romaaniin, joka julkaistiin vuonna 1998.


title: Aamiainen Plutolla

text: Elokuvan päähenkilö, Patrick Braden, joutuu äitinsä hylkäämäksi ja kasvaa sijaisperheessä. Hän huomaa jo hyvin nuorena olevansa erilainen kuin muut: Patrick haluaa olla tyttö ja pukeutua tytöksi, mutta muille se on kauhistus. Patrick varttuu nuoreksi mieheksi, mutta elämä transsukupuolisena pienessä irlantilaisessa kaupungissa alkaa käydä liian ahdistavaksi, ja hän muuttaa Lontooseen. Lontoossa Patrick haluaa löytää äitinsä, jonne hän lähti aikoinaan.


title: Ken Mary

text: Ken Mary on yhdysvaltalainen muusikko, joka on työskennellyt rumpalina, tuottajana ja laulajana. Hän on tehnyt musiikkia eri genreissä heavy metallista kuoromusiikkiin. Mary tunnetaan parhaiten työstään yhtyeissä Fifth Angel, Alice Cooper, House of Lords, Accept ja Bonfire.


title: Ken Mary

text: Ken Maryn esikuvia rumpalina olivat muun muassa Buddy Rich, Louie Bellson, Neil Peart, John Bonham, Steve Gadd ja Tommy Aldridge. Hän opiskeli Seattlessa jazz- ja fuusio-rumpuopettajan Dick Stenslandin ohjauksessa.


title: Ken Mary

text: Hänen ammatimuusikon uransa alkoi Fifth Angel yhtyeessä. Vuonna 1986, hän siirtyi Alice Cooperin kiertueelle. Mary oli mukana Alice Cooperin Nightmare Returns - ja Raise Your Fist And Yell Tour – maailmankiertueilla. Hän oli mukana Raise Your Fist And Yell sekä The Life And Crimes Of Alice Cooper albumeilla. Kiertueiden päättytyä, Mary liittyi House of Lordsiin ja työskenteli tiiviisti Kissin Gene Simmonsin kanssa.


title: Ken Mary

text: Vuonna 1989 Ken Mary liittyi Acceptin kiertueelle, kun rumpali Stefan Kauffmannin joutui keskeyttämään kiertueen terveydellisistä syistä. Myöhemmin Mary työskenteli Acceptin basistin Peter Baltesin kanssa Don Dokkenin yhtyeessä.


title: Ken Mary

text: Marylla on SonicPhish studio Phoenixissä. Tällä hetkellä hän on arizonalaisen metalliyhtyeen Flotsam and Jetsamin rumpali.


title: Silent Killer

text: Silent Killer on Mustaschin kymmenes studioalbumi, joka julkaistiin 6. huhtikuuta 2018. Albumi on yhtyeen paluu juurille, ja yhtye on sanonut sen olevan siihen astisista julkaisuista raskain, nopein sekä synkin.


title: Silent Killer

text: Albumi debytoi Ruotsissa Sverigetopplistanin neljännellä sijalla, ja Suomessa se nousi virallisen albumilistan yhdeksännelle sijalle sekä fyysisen albumilistan neljännelle sijalle.


title: Silent Killer

text: Kappaleesta ”Libertà” kuvattiin musiikkivideo.


title: Silent Killer

text: Albumi sai ristiriitaisen vastaanoton. Soundin arvioija totesi tarttuvien melodioiden ja keulahahmo Ralf Gyllenhammarin huutolaulun kannattelevan tasapaksua pakettia, vaikka yhtye onkin kyennyt hienoiseen musiikilliseen uudistumiseen. Keskisuomalaisen Lasse Lindqvist sanoi levyn viihdyttävän kuulijaansa tovin, mutta piti albumia niin kutsuttuna välialbumina, jonka kappaleanti on kovin samankaltaista.


title: Takaisin valoon

text:
Takaisin valoon on Arto Halosen ohjaama dramatisoitu dokumenttielokuva, joka kertoo ihmiskaappauksesta.
Elokuvassa Marissa Jaakolaa haastatellaan studiossa, ja osia hänen tarinastaan on kuvitettu dramatisoiduilla jaksoilla.


title: Pieniä suuria valheita

text: Pieniä suuria valheita on Matti Kinnusen ohjaama elokuva vuodelta 2018. Sen päärooleissa nähdään Mikko Nousiainen, Niila Nousiainen, Santtu Karvonen ja Pihla Penttinen. Elokuva sijoittuu pienelle paikkakunnalle, ja kertoo isän ja pojan suhteesta ja koulukiusaamisesta.


title: Pieniä suuria valheita

text: Elokuvan tyylilaji on musta komedia.


title: James Salvesen

text: James Edvard Ross Salvesen (12. tammikuuta 1855 Mandal, Länsi-Agderin lääni, Norja – 21. elokuuta 1926 Edinburgh, Skotlanti) oli Keski-Suomessa vaikuttanut norjalaissyntyinen sahateollisuuspatruuna.


title: James Salvesen

text: Salvesenin vanhemmat olivat Carl Emil Salvesen (1816–1877) ja Jane Turnbull (1821–1904). Hän oli naimisissa vuodesta 1879 Eva Bertramin (1858–1928) kanssa. Salvesen kävi koulunsa Kristiansandissa Norjassa ja muutti jo nuorena Skotlantiin.


title: James Salvesen

text: Etelä-Norjasta kotoisin ollut Salvesenin suku harjoitti 1800-luvun puolivälissä laivanvarustusta, kaivostoimintaa sekä valaanpyyntiä Britteinsaarilla. He kiinnostuivat Suomen puutavaramarkkinoista 1860-luvulla, ja vuonna 1871 Christian Salvesenin hallitsema brittiläinen yhtiö "The Finland Wood Co" osti Jyväskylän maalaiskunnan Vaajakoskella sijainneen Haapakosken sahan loviisalaiselta Alfred Björksténiltä.


title: James Salvesen

text: The Finland Wood Co:n palveluksessa ollut Christian Salvesenin sukulainen James Salvesen saapui Suomeen 1875 johtamaan Haapakosken sahaa. Hän perusti veljensä Thomas Salvesenin (1853–1934) kanssa toiminimi T. & J. Salvesenin vuonna 1882 Helsinkiin. Toiminimi keskittyi aluksi hoitamaan The Finland Wood Co:n sahatavaran ja kaivos- sekä paperipuun viennin yhteydessä tarvittuja laivanselvityksiä, mutta se aloitti myös oman sahaustoiminnan ostettuaan 1889 Himangalta hollantilaisen Bratzes & Co:n omistaman Rauman sahan. Salvesenin veljekset perustivat pian sahalaitoksen myös Saimaan etelärannalle Lauritsalaan, ja heillä oli 1900-luvun alussa omistuksessaan myös sahalaitos Ruokolahdella, Haapakosken saha Jyväskylän maalaiskunnan Vaajakoskella sekä 1903 hankittu Kiviojan saha (per. 1889) Ylivieskassa. James Salvesen perusti Vaajakoskelle myös koulun, kirjaston ja ylläpiti lisäksi sairaalaa.


title: James Salvesen

text: Vuonna 1903 toiminimi muutettiin Aktiebolaget T. & J. Salvesen -nimiseksi osakeyhtiöksi, jonka osake-enemmistö oli James Salvesenin hallussa. Myös The Finland Wood Co -yhtiö siirtyi James Salvesenin haltuun 1911 Christian Salvesenin kuoltua Skotlannissa. Tämän jälkeen James Salvesen omisti Suomessa kuusi sahalaitosta ja noin 130 000 hehtaaria maata. Vuosittain laivattiin 170 000–200 000 kuutiometriä puutavaraa, ja Aktiebolaget T. & J. Salvesen oli Suomen viidenneksi tai kuudenneksi suurin sahaustoiminnan harjoittaja.


title: James Salvesen

text: Ensimmäisen maailmansodan puhjettua Salvesenit luopuivat omistuksistaan Suomessa vuonna 1916 ja James Salvesen muutti Skotlantiin. Saimaan alueella olleet sahat myytiin Kaukas Fabrik Ab:lle, Jyväskylän saha siirtyi Suomen Osuuskauppojen Keskuskunnalle (SOK) ja Himangan sekä Ylivieskan sahat porilaiselle W. Rosenlew & Co:lle. The Finland Wood Co:n omistamia metsiä oli jo 1913 myyty W. Gutzeit & Co:lle.


title: James Salvesen

text: James Salvesen kuoli Edinburghissa vuonna 1926. Vaajakosken Naissaaressa sijaitsee kuvanveistäjä Pauli Koskisen tekemä Patruuna Salvesenin muistomerkki joka paljastettiin 1984.


title: Tampere Sinfonia

text:
Tampere Sinfonia on Timo Kivisen ohjaama alueellinen ja sosiaalinen dokumentti Tampereesta, joka koostuu kymmenestä episodista. Se valmistui vuonna 2018.
Elokuvan musiikin on säveltänyt tamperelainen säveltäjä Lasse Heikkilä, ja sen esittää Tampereen akateeminen sinfoniaorkesteri johtajanaan Kimmo Tullila.


title: Catharsis

text: Catharsis on Machine Headin yhdeksäs studioalbumi, joka julkaistiin 26. tammikuuta 2018. Yhtyeen keulahahmo Robb Flynn on kutsunut albumia hevimusiikin Lord of the Ringsiksi.


title: Catharsis

text: Albumi nousi Yhdysvalloissa Billboard 200 -listan sijalle 65. Suomessa se nousi virallisen albumilistan yhdennelletoista sijalle ja fyysisen albumilistan toiselle sijalle.


title: Catharsis

text: Albumi sai negatiivisen vastaanoton. Kaaoszinen Mikko Nissisen mielestä yhtye ei ollut kyennyt uusiutumaan niin, että kappaletarjonta toisi kuulijalle mitään lisäarvoa. Hän totesi myös yhtyeen kumartavan ja pyllistävän liian moneen musiikilliseen tyylisuuntaan, josta viestittää mahdollisesti freudilaisen lipsahduksen sisältävä kansikuvakin. Soundin Mikko Merilinna sanoi, ettei ”katarsis” puhuttele. Hän totesi yhtyeen liikkuuvan perusasioiden äärellä väsyneesti, ja että nokkamies Robb Flynnin ulosannin olevan ”teennäistä mouhoamista”.


title: Älä mene pois (Anssi Kelan kappale)

text: ”Älä mene pois” on suomalaisen laulaja-lauluntekijän Anssi Kelan kappale, joka julkaistiin singlenä joulukuussa 2005. Kappale on kolmas singlejulkaisu Kelan kolmannelta sooloalbumilta "Rakkaus on murhaa".


title: Älä mene pois (Anssi Kelan kappale)

text: Kela kirjoitti kappaleen vuoden 2005 alussa Burt Bacharachin ja The Carpentersin innoittamana. Kela halusi tehdä ”mahdollisimman imelän 60-lukulaisen schlaagerin”. Hän pyysi viulisti Pekka Kuusistoa tekemään kappaleelle jousisovitukset, ja Mikko Pettistä soittamaan flyygelitorvea. Kela totesi lopputuloksesta: ”Biisi on todennäköisesti perversseintä mitä olen ikinä tehnyt”.


title: Älä mene pois (Anssi Kelan kappale)

text: ”Älä mene pois” nousi parhaimmillaan Suomen radiosoittolistan toiseksi, ja "Rumban" 50 hittiä -listan sijalle kymmenen. Spotify-suoratoistopalvelussa se on "Rakkaus on murhaa" -albumin kuunnelluin kappale, joka yllätti Kelan, koska kappaleen ”oli tarkoitus olla vain tyylikokeilu ja pieni välikevennys.”


title: Miriam A. Ferguson

text: Miriam Amanda Wallace ”Ma” Ferguson (13. kesäkuuta 1875 Bellin piirikunta, Texas – 25. kesäkuuta 1961 Austin, Texas) oli yhdysvaltalainen demokraattisen puolueen poliitikko, joka toimi Texasin kuvernöörinä vuosina 1925–1927 ja uudelleen 1933–1935. Aiemmin hän oli toiminut Texasin ensimmäisenä naisena miehensä James E. Fergusonin kuvernöörikautena vuosina 1915–1917.


title: Miriam A. Ferguson

text: Ferguson oli Texasin ensimmäinen naiskuvernööri. Hän vastusti Ku Klux Klania ja kieltolakia. Toisen kautensa aikana Ferguson oli presidentti Franklin D. Rooseveltin New Deal -politiikan vahva tukija.


title: Saaga S – satu suomenhevosesta

text: Saaga S – satu suomenhevosesta on vuonna 2018 valmistunut dokumenttielokuva Saaga S-suomenhevostammasta. Sen ohjasi Kai Kuntola.


title: Saaga S – satu suomenhevosesta

text: Elokuva voitti ensimmäisen palkinnon suurilla kansainvälisillä Equus Film Festival -elokuvafestivaaleilla, joilla esitettiin yli 80 hevosaiheista elokuvaa.


title: Naisten Futsal-liigan kausi 2017–2018

text: Naisten Futsal-liigan kausi 2017–2018 oli seitsemäs Naisten Futsal-liigan kausi. Mestaruuden voitti GFT Prinsessat. Futsal-Ykköseen putosi FC Nokia ja liigaan nousi kaudeksi 2018–2019 Team Vanpa.


title: Naisten Futsal-liigan kausi 2017–2018

text: Naisten Futsal-liigassa pelattiin aluksi 10 joukkueen kaksinkertainen sarja, jonka neljä parasta selvisivät pudotuspeleihin. Runkosarjan viimeinen putosi Naisten Futsal-Ykköseen, ja toiseksi viimeinen karsi liigapaikasta Ykkösen toiseksi sijoittuneen kanssa.


title: Naisten Futsal-liigan kausi 2017–2018

text: GFT Prinsessat loppuotteluihin otteluvoitoin 2–1.


title: Naisten Futsal-liigan kausi 2017–2018

text: Ilves FS loppuotteluihin otteluvoitoin 2–0.


title: Naisten Futsal-liigan kausi 2017–2018

text: GFT Prinsessat mestari otteluvoitoin 2–0.


title: Naisten Futsal-liigan kausi 2017–2018

text: Kampuksen Dynamo säilyi Naisten Futsal-liigassa otteluvoitoin 2–1.


title: Minan kieli

text: Minan kieli (myös Gɛ̃, Gɛn gbe, Gen, Gebe,Guin, Mina-Gen ja Popo) on gbe-kieli, jota puhutaan Togon kaakkoisosassa Maritimen alueella. Sitä puhutaan myös Beninin Monon departmentissa.


title: Minan kieli

text: Mina kuuluu voltalais–nigeriläisiin kieliin, jotka ovat suuren afrikkalaisen nigeriläis–kongolaisen kieliperheen haarauma. Muiden gbe-kielten tavoin mina on tonaalinen kieli.


title: Minan kieli

text: Yleensä minaa puhuvien määräksi on arvioitu yhteensä noin 358 900. Beninissä minaa puhuvia on noin 158 000 (2001) ja Togossa noin 200 900.


title: Minan kieli

text: Beninin valtio käyttää minaa yhtenä kuudesta kielestä aikuisten lukutaidon kehittämisessä, ja sitä on opetettu peruskouluissa vähäisessä määrin osana monikielisyyskasvatusta vuodesta 2014 alkaen.


title: Minan kieli

text: Säveltäjä Herman Rechbergerin toimesta luotiin pieni mina–suomi-sanakirja hänen oltuaan stipendiaattina Villa Karossa vuosina 2003 ja 2004. Siitä julkaistiin laajennettu versio ranskaksi, jota jaettiin vuonna 2007 beniniläisiin ja togolaisiin kouluihin oppikirjaksi. Kirja sisältää johdannon, kieliopin, paljon hyödyllisiä lauseita ja noin 1 500 sanan sanakirjaosion.


title: FestiVilla

text: FestiVilla on Hietalahden puistossa Vaasassa järjestettävä, vuonna 2017 perustettu musiikkifestivaali. Tapahtuman järjestää Osuuskauppa KPO, joka hallinnoi samalla puistoalueella sijaitsevaa Villa Sandviken -ravintolaa.


title: FestiVilla

text: Vuoden 2017 FestiVillan pääesiintyjiä olivat Kaija Koo ja Sanni ja vuoden 2018 mm. JVG ja Reino Nordin. Täysi-ikäisille suunnatun iltaohjelman lisäksi FestiVillaan kuuluu lauantaipäivän lastenkonsertti, joka järjestetään yhteistyössä Vaasan kaupungin kanssa. Vuonna 2017 tapahtuman kokonaiskävijämäärä oli noin 8000.


title: FestiVilla

text: Vuonna 2019 festivaali on aikaisemmasta poiketen yksipäiväinen, sillä lauantaina samalla alueella järjestetään Rockperry ReLoad -festivaali. Tapahtuman pääesiintyjä on The Rasmus.


title: Miten sydämet toimii?

text: ”Miten sydämet toimii?” on suomalaisen laulaja-lauluntekijän Anssi Kelan kappale, joka julkaistiin singlenä huhtikuussa 2013. Kappale on toinen singlejulkaisu Kelan viidenneltä sooloalbumilta "Anssi Kela".


title: Miten sydämet toimii?

text: Kappaleen sanoitukset pohjautuvat tositarinaan, jonka Kelan ystävä kertoi hänelle. Kertosäkeistöissä Kela halusi Foreigner-yhtyeen ”I Want to Know What Love Is” -kappaleen tavoin ”pohdiskella rakkauden olemusta: mitä se on, miksi se syntyy?” Kappaleen alkuperäinen versio oli Neil Young -henkinen balladi, jota Kela esitti taustayhtyeensä kanssa muutaman kerran vuonna 2011. Huhtikuussa 2012 Kela oli vieraana Tarinankertojat-klubilla, ja houseyhtyeen rumpali Anssi Nykänen ehdotti kappaleen nopeuttamista. Aloitettuaan viidennen albuminsa äänitykset Kela päätti laatia kappaleelle uuden sovituksen Paul Youngin ”Come Back and Stay” ja Duran Duranin ”Planet Earth” -kappaleiden hengessä. Samalla hän kirjoitti sanoitukset uudelleen huomattuaan rivien rytmityksessä olevan vikaa. Hän ei kuitenkaan ollut tyytyväinen lopputulokseen vaan päätti kirjoittaa sanat uudestaan vielä kerran. Saatuaan sanat valmiiksi hän totesi: ”ihan kivasta kappaleesta oli tullut selvää sinkkuainesta.”


title: Miten sydämet toimii?

text: Kappaleeseen kuvattiin Jukka Salon ohjaama musiikkivideo 17. huhtikuuta 2013 Helsingin On the Rocks -klubilla. Videon juoni seuraa kappaleen tarinaa, ja sillä esiintyy näyttelijä Iina Kuustonen. Suurin osa videosta on kuvattu Kelan näkökulmasta kiinnitettävällä kameratelineellä. Tietyissä kohtauksissa kuvaaja Toni Pasanen esittää Kelaa. Yhteensä videon kuvaukset kestivät 12 tuntia.


title: Miten sydämet toimii?

text: ”Miten sydämet toimii?” nousi parhaimillaan Suomen radiosoittolistan toiseksi, ja latauslistan sijalle 30.


Kongon demokraattisen tasavallan yleisvaalit 2018 järjestettiin Kongon demokraattisessa tasavallassa 30. joulukuuta 2018. Vaaleissa valittiin presidentti, 500 kansankokouksen edustajaa sekä 715 piirikuntaneuvostojen edustajaa.


title: Kongon demokraattisen tasavallan yleisvaalit 2018

text: Alustavat vaalitulokset oli tarkoitus julkaista 6. tammikuuta 2019 ja lopulliset tulokset 15. tammikuuta, ja presidentin oli määrä astua virkaan 18. tammikuuta, mutta 5. tammikuuta tulosten ilmoitettiin viivästyvän, sillä vasta puolet äänestyslipukkeista oli saatu kuljetettua ääntenlaskijoille. 10. tammikuuta maan vaalikomissio julisti UDPS-oppositiopuolueen ehdokkaan Félix Tshisekedin vaalien voittajaksi. Toiseksi tullut Martin Fayulu väitti vaalituloksia väärennetyiksi ja ilmoitti valittavansa asiasta maan perustuslakituomioistuimeen. Maan vaikutusvaltainen katolinen kirkko ja sen 40 000 vaalivalvojaa ovat ilmoittaneet epäilevänsä tuloksia ja uskovansa Fayulun todellisuudessa voittaneen vaalit. Monet ovat myös epäilleet Kabilan ja Tshisekedin tehneen kulissien takana sopimuksen vallanvaihdosta.


text: Kongon demokraattisen tasavallan perustuslain mukaan istuvan presidentin Joseph Kabilan toisen ja viimeisen kauden olisi tullut päättyä jo joulukuussa 2016. Yleisvaalit oli alun perin tarkoitus järjestää 27. marraskuuta 2016, mutta ne viivästyivät. Viranomaiset lupasivat tällöin järjestää vaalit vuoden 2017 loppuun mennessä. Tämäkään lupaus ei toteutunut, ja sekä maan sisäisen että kansainvälisen paineen vaikutuksesta lopulliseksi vaalipäiväksi päätettiin 23. joulukuuta 2018. Niitä jouduttiin kuitenkin siirtämään viikolla vaalimateriaalin ja tuhansien sähköisten äänestyskoneiden tuhouduttua tulipalossa maan pääkaupungissa Kinshasassa. Vuodesta 2001 lähtien hallinneella presidentti Kabilalla ei maan perustuslain nojalla ollut mahdollisuutta kolmanteen kauteen. Kabila ja hänen puolueensa PPRD kannatti vaaleissa maan entistä sisäministeriä Emmanuel Ramazani Shadarya, joka osallistui muodollisesti itsenäisenä ehdokkaana.


text: Presidentti Kabila on luvannut suorittaa vallanvaihdon rauhanomaisesti. Kyseessä on Kongon demokraattisen tasavallan ensimmäinen demokraattinen vallanvaihto maan itsenäistyttyä Belgiasta vuonna 1960.


title: Guardians of Middle-earth

text: Guardians of Middle-earth on Monolith Productionsin kehittämä ja Warner Bros. Interactive Entertainmentin taisteluareenamoninpeli (MOBA). Peli on julkaistu vuonna PlayStation 3:lle ja Xbox 360:lle sekä Windowsille seuraavana vuonna.


title: Guardians of Middle-earth

text: Peli sijoittuu J. R. R. Tolkienin Keski-maahan ja siinä esiintyy hahmoja Taru sormusten herrasta -maailmasta.


title: Guardians of Middle-earth

text: Peli on saanut 3,5 tähteä viidestä V2.fi:n arvostelussa.


title: Guardians of Middle-earth

text: Peli on saanut arvosanaksi 7/10 GameSpotin arvostelussa.


title: Jimmy Somerville

text: James William Somerville (s. 22. kesäkuuta 1961) on skotlantilainen laulaja ja lauluntekijä joka tunnetaan parhaiten varsinkin 1980-luvulla suosituista yhtyeistä Bronski Beat ja The Communards. Hänen lauluäänessään on tunnusomainen falsetti. Somerville on avoimesti homoseksuaali ja käsittelee useissa lauluissaan homouteen liittyviä ongelmia.


title: Oranges and Lemons

text: Oranges and Lemons on englantilainen lastenlaulu ja laululeikki, jonka tekstissä mainitaan useita Lontoon kirkkoja. Sen vanhin tunnettu versio on peräisin vuodelta 1744. Laulussa mainitut kirkot vaihtelevat eri versioissa. Vanhoihin versioihin kuuluva laulun lopussa oleva väkivaltainen säe jätetään nykyisin joskus laulamatta.


title: Oranges and Lemons

text: Oranges and Lemonsiin on viitattu usein kirjallisuudessa ja populaarikulttuurissa, esimerkiksi George Orwellin teoksessa "Vuonna 1984" ja The Clashin kappaleessa "Clash City Rockers".


title: Megalohydrothalassophobic

text: Megalohydrothalassophobic on Abhorrencen minialbumi, joka julkaistiin 14. syyskuuta 2008. Sen kappaleissa yhdistyvät H. P. Lovecraftin tarinoihin sekä Timothy Mortonin ajatuksiin antroposeenista.


title: Megalohydrothalassophobic

text: Albumista julkaistiin CD-painoksen lisäksi 500:n kappaleen painos suonvihreällä vinyylillä.


title: Simplon

text: Simplon on kunta Sveitsissä Valais’n kantonissa. Siellä on runsaat 300 vakinaista asukasta. Simplon on yksi Brigin hallinnollisen alueen () seitsemästä kunnasta.


title: Simplon

text: Simplon sijaitsee Valais’n saksankielisessä osassa, Ylä-Valais’ssa, Valais’n Alpeilla. Suuri osa kunnasta on vuoristoa, ja alueen korkein huippu on Weissmies (4 017 m mpy.). Simplon on vedenjakaja-aluetta: Simplonsolan pohjoispuoliset vedet laskevat Saltinajokea myöten Rhôneen, eteläpuolen laskujoki on Doveria, joka laskee Tosa- ja Ticinojokien kautta Poohon.


title: Simplon

text: Simplonsola (2 000 m mpy.) on ikivanha kulkureitti Rhônen laaksosta Italiaan. Solaan rakennettiin tie 1800-luvun alussa. Nykyinen solatie on osa valtatietä N9. Simplonin rautatietunneli alittaa solan vajaan 700 metrin korkeudessa.


title: Ampumahiihdon Suomen-mestaruuskilpailut 2011

text: Vuoden 2011 ampumahiihdon Suomen-mestaruuskilpailut järjestettiin Kontiolahdella, Kontiolahden ampumahiihtokeskuksessa 1.–3.4.2011. Kilpailujen järjestävä seura oli Kontiolahden Urheilijat. Suomen-mestaruuksista kilpailtiin viesteissä, pikakilpailuissa ja yhteislähdöissä. Samalla kilpailtiin veteraanisarjan pikakilpailun sekä nuorten sarjojen SM-mitaleista.


text: Päivämäärä: 1. huhtikuuta


text: Päivämäärä: 2. huhtikuuta


text: Päivämäärä: 3. huhtikuuta


title: Gunnar Åhfeldt-Arjamo

text: Gunnar Vilhelm Åhfeldt-Arjamo, vuoteen 1933 Åhfeldt (12. elokuuta 1889 Helsinki – 12. tammikuuta 1964 Lahti) oli panimoteollisuudessa ja puhelinalalla vaikuttanut yritysjohtaja ja musiikkimies, joka muun muassa perusti Lahden kaupungin ensimmäisen orkesterin.


title: Gunnar Åhfeldt-Arjamo

text: Gunnar Åhfeldt-Arjamon vanhemmat olivat valuri Anton Åhfeldt ja Sofia Lindqvist. Hänen ensimmäinen puolisonsa 1910–1917 oli Aino Blom ja toinen vuodesta 1917 Lempi Blom. Åhfeldt-Arjamo kävi oppikoulun ja meni 1907 Lahteen AEG:n palvelukseen. Oman sähköalan liikkeen hän perusti 1909, mutta siirtyi 1912 Mallasjuoman konttorinhoitajaksi. Yhtiön prokuraattori ja isännöitsijä hänestä tuli 1918, isännöitsijän tehtävästä hän jäi eläkkeelle vasta vuonna 1961. Åhfeldt-Arjamo toimi 1950-luvulla myös Mallasjuoman sisaryhtiöiden johdossa. Panimoteollisuuden järjestöissä ja yhdistyksissä hän vaikutti vuosikymmeniä. Vuodesta 1918 vuoteen 1957 hän oli Lahden Keskinäisen Puhelinyhdistyksen toimitusjohtaja ja osallistui myös tämän alan järjestöjen ja yhdistysten toimintaan. Lahteen 1909 orkesterin perustanut Åhfeldt-Arjamo toimi aktiivisesti kaupungin musiikkielämässä, kuten muun muassa Lahden musiikkilautakunnan puheenjohtajana.


title: The Wake

text: The Wake on Voivodin neljästoista studioalbumi, joka julkaistiin 21. syyskuuta 2018.


title: The Wake

text: Albumi sai hyvän vastaanoton. AllMusicin Thom Jurek antoi albumille neljä tähteä viidestä, ja piti sitä yhtyeen paluuna mielikuvituksellisen ja luovan extreme metal -musiikin terän kärkeen. Soundin Kimmo K. Koskinen antoi albumille niin ikään neljä tähteä. Hän sanoi levyn sisältävän runsaasti elementtejä, jotka nostavat jalustalle kappaleiden vinksahtanutta olemusta, ja että albumi peilaa yhtyeen menneisyyden suosituinta vaihetta.


title: Simplon (täsmennyssivu)

text: Simplon voi viitata muun muassa seuraaviin paikkoihin ja asioihin:


title: With Doom We Come

text: With Doom We Come on Summoningin kahdeksas studioalbumi, joka julkaistiin 5. tammikuuta 2018. Se nousi Suomessa virallisen albumilistan sijalle 29 sekä fyysisen albumilistan kolmanneksi.


title: With Doom We Come

text: Albumi sai hyvän vastaanoton. Kaaoszinen Sami Elamaa sanoi täydellisyyttä hipovan, tunnelmallisen levyn Tolkien-aiheisten kappaleiden olevan lumoavia. Metalliluolan kutsui albumia yhtyeelle tyypilliseksi epätasaiseksi teokseksi, mutta koki materiaalin olevan heikoimmillaankin oikein kuuntelukelpoista.


title: Félix Tshisekedi

text: Félix Tshisekedi (13. kesäkuuta 1963 Léopoldville, Kongon demokraattinen tasavalta) on kinshasankongolainen poliitikko, joka valittiin vuoden 2018 vaaleissa maan uudeksi presidentiksi. Hän on johtanut huhtikuusta 2018 isänsä Étienne Tshisekedin perustamaa Demokratian ja sosiaalisen edistyksen liitoa.


title: Félix Tshisekedi

text: Félix Tshisekedi syntyi vuonna 1963 Léopoldvillessa eli nykyisessä Kinshasassa. Hän kuuluu lubiin. Hän oli viisilapsisen perheen kolmas lapsi.


title: Félix Tshisekedi

text: Félixin isä oli oppositiopoliitikko Étienne Tshisekedi, joka perusti 1980-luvulla Demokratian ja sosiaalisen edistyksen liiton (UDPS) ja vastusti äänekkäästi Mobutu Sese Sekon hallintoa. Félix Tshisekedi oli 19-vuotias, kun hänen perheensä joutui kotiarestiin isänsä kotikylään. Hän oli 22-vuotias, kun hän pääsi äitinsä ja veljensä kanssa maanpakoon Belgiaan.


title: Félix Tshisekedi

text: Tshisekedi asui Brysselissä. Hän teki monia tilapäistöitä, ja tunnettiin paikallisessa klubikulttuurissa. Hän kiinnostui kuitenkin myös politiikasta ja alkoi isänsä oppositiopuolueen tukijaksi. Tshisekedi valittii vuonna 2008 UDPS:n ulkosuhteiden kansalliseksi johtajaksi. Tshisekedi sai marraskuun 2011 vaaleissa paikan parlamentista. Hän syytti vaaleja kuitenkin vilpillisiksi eikä ottanut paikkaa vastaan. Tshisekedi kieltäytyi toukokuussa 2013 kansantasavallan vaalilautakunnan esittelijän tehtävästä.


title: Félix Tshisekedi

text: Tshisekedi valittiin huhtikuussa 2018 vuonna 2017 kuolleen isänsä seuraajaksi UDPS:n johtajaksi. Tshisekedi lähti presidenttiehdokkaaksi vuoden 2018 vaaleihin, vaikka hänellä ei ollut koko puolueensa tukea taustallaan. Kongon demokraattisen tasavallan oppositiopuolueet olivat aiemmin vuoden 2018 aikana yhdistäneet voimansa Martin Fayulun taakse. Tshisekedi irtautui kuitenkin tästä liitosta. Hänen tukijoitaan oli muun muassa vuonna 2011 presidentinvaaleihin osallistunut Vital Kamerhe.


title: Félix Tshisekedi

text: Kongon demokraattinen tasavallan vaalit pidettiin joulukuussa 2018. Tulokset julkistettiin tammikuussa 2019. Tshisekedi sai vaalikomission mukaan noin 7 miljoonaa ääntä, kun toiseksi tullut Martin Fayulu jäi 6,4 miljoonaan ääneen. Presidentti Joseph Kabilan henkilökohtaisesti valitsema seuraajaehdokas Emmanuel Ramazani Shadary jäi 4,4 miljoonaan ääneen. Ennakkotietojen perusteella Faylua pidettiin selkeänä vaalivoittajana, ja hän myös kiisti het vaalitulokset. Ranska, Belgia ja Kongon katolinen kirkko ovat myös esittäneet epäilyksensä tuloksista.


title: Tulsi Gabbard

text: Tulsi Gabbard (s. 12. huhtikuuta 1981 Leloaloa, Amerikan Samoa, Yhdysvallat) on yhdysvaltalainen poliitikko, joka on toiminut Yhdysvaltain edustajainhuoneessa Havaijin 2. vaalipiirin kongressiedustajana vuodesta 2013. Hän edustaa demokraattista puoluetta ja oli Demokraattien kansallisen komitean varapuheenjohtaja, kunnes erosi 28. helmikuuta 2016 tukeakseen senaattori Bernie Sandersin presidenttikampanjaa.


title: Tulsi Gabbard

text: Gabbard palveli Irakin sodassa vuosina 2004–2005 lääkintämiehenä. Aiemmin hän toimi Havaijin edustajainhuoneessa vuosina 2002–2004. Hän kannattaa oikeutta aborttiin, vastusti Trans-Pacific Partnership -sopimusta, kannattaa Glass–Steagall-lain palauttamista ja siirtyi kannattamaan samaa sukupuolta olevien avioliittoa vuonna 2012. Gabbard on kritisoinut Yhdysvaltain ulkopolitiikkaa liittyen Irakiin, Libyaan ja Syyriaan, ja vastustaa Syyrian presidentti Bašar al-Assadin vallasta syrjäyttämistä.


title: Tulsi Gabbard

text: Gabbard ilmoitti 11. tammikuuta 2019 pyrkivänsä demokraattien ehdokkaaksi Yhdysvaltain presidentinvaaleihin.


title: Perikato (kirja)

text: Perikato on Ilkka Remeksen vuonna 2018 julkaistu romaani.


title: Perikato (kirja)

text: Remeksen kirjoille on ominaista ajankohtaisuus, ja niissä on usein kansainväliseen politiikkaan liittyviä juonikuvioita. Perikato kirjassa lukija herätellään ajankohtaisiin teemoihin. Kenelle Suomi kuuluu? Ovatko eurooppalaiset arvot uhattuina? Salainen konservatiivinen verkosto yrittää rajoittaa Euroopassa näkemäänsä islamisoitumista. Ryhmään on kuitenkin soluttauduttu — ja pian meneillään on maanosan tulevaisuudesta vastuuta kantavien tahojen välinen näkymätön sota. Minkä verran eurooppalaisten tulisi mukautua maahanmuuton edessä? Pitäisikö länsimaisen kulttuurin edes pyrkiä säilyttämään arvonsa? Ratkaiseva taistelu on jo alkanut.


title: Perikato (kirja)

text: Kirjassa toimittaja Suvi Norvanto haluaa parantaa maailmaa tekemällä vapaaehtoistyötä laittomasti maassa olevien toimintakeskuksessa Helsingissä. Siellä hän saa puhelun ex-poikaystävältään, jonka siunaustilaisuus oli kaksi viikkoa aiemmin.


title: Perikato (kirja)

text: Remeksen edellisen kirjan eli Vapauden ristin jälkisanoissa hän mainitsi jatkavan siitä, mistä virallinen Suomi haluaa vaieta. Perikadon lähtötilanne on kuin todellisessa elämässä. Maahanmuuttokeskustelu on johtanut Euroopan monen kysymysten ääreen. Eurooppaa on pidetty suvaitsevaisuuden kehtona, mutta nyt maassa kuin maassa on noussut vauhdilla radikaaleja voimia.


title: Perikato (kirja)

text: Perikato sijoittuu vakoilun maailmaan. Suomalaistaustaisen päähenkilö näkee asioitamme tuoreesta ja hiukan ulkopuolisestakin näkökulmasta. Suomi on jakautunut kahtia, ilmapiiri pakolaisaallon myötä pakottaaa kansalaiset pohtimaan vakavia kysymyksiä. Perikadossa verkostot taistelevat, minkä verran eurooppalaisten yhteiskuntien tulisi mukautua islamilaiseen maahanmuuttoon ja pitäisikö eurooppalaiset arvot pyrkiä säilyttämään.


title: Perikato (kirja)

text: Remeksen Perikato kirjan poliittisesta hajaannuksesta hyötyvät Venäjän Putinin ja USA:n Donald Trump. Helsingin Sanonien Ilkka Immonen arvioi Remeksen rakentavan kirjassa fiktiotaan selvästi tunnistettavaan todellisuuteemme. Lukijan tehtäväksi jää arvioida, kuinka todennäköisiä kirjailijan esittämät asiat ovat. Perikatoa voi pitää edelleen helppolukuisena, mutta vaativalle lukijalle kaivataan tekstiin ja tyyliin lisävivahteita..


title: Empires Apart

text: Empires Apart on DESTINYbitin kehittämä ja Slitherinen julkaisema reaaliaikainen strategiapeli, joka julkaistiin Microsoft Windowsille 29. maaliskuuta 2018. Pelissä voi pelata yhtä kuudesta sivilisaatiosta. "Empires Apart" sai vaihtelevia arvioita Metacritic-sivustolla, jossa kriitikot antoivat sille keskimäärin 68 pistettä sadasta.


title: Greta Thunberg

text: Greta Thunberg (s. 3. tammikuuta 2003) on ruotsalainen ilmastoaktivisti. Elokuussa 2018 hän sai julkisuutta olemalla koululakossa Ruotsin valtiopäivätalon edessä Tukholmassa saadakseen huomiota ilmaston lämpenemiselle.


title: Greta Thunberg

text: Greta Thunberg aloitti koululakkonsa 20. elokuuta 2018 ollessaan yhdeksännellä luokalla. Hän ilmoitti, ettei aio käydä koulua ennen 9. syyskuuta 2018 järjestettyjä Ruotsin valtiopäivävaaleja ja istui kouluajat sen sijaan valtiopäivätalon edessä Tukholmassa mukanaan kyltti, jossa luki "Skolstrejk för klimatet" (koululakko ilmaston puolesta). Thunberg vaati Ruotsin hallitusta vähentämään maan hiilipäästöjä Pariisin ilmastosopimuksen mukaiselle tasolle.


title: Greta Thunberg

text: Valtiopäivävaalien jälkeen Thunberg ilmoitti jatkavansa koululakkoa perjantaisin ja pyysi ihmisiä ympäri maailmaa liittymään lakkoon. Hänen lakkonsa on inspiroinut tuhansia koululaisia ympäri maailmaa järjestämään vastaavia lakkoja. Esimerkiksi Helsingissä sadat lukiolaiset lakkoilivat ilmaston puolesta Eduskuntatalon edessä 11. tammikuuta 2019.


title: RimWorld

text: RimWorld on Ludeon Studiosin sekä Tynan Sylvesterin kehittämä ja Luneon Studiosin julkaisema simulaatiopeli, joka julkaistiin 17. lokakuuta 2018. "RimWorld" sai pääasiassa myönteisiä arvioita Metacritic-sivustolla, jossa kriitikot antoivat sille keskimäärin 86 pistettä sadasta.


title: II (The Exploding Eyes Orchestran albumi)

text: II on The Exploding Eyes Orchestran toinen ja viimeiseksi jäänyt studioalbumi, joka julkaistiin 5. lokakuuta 2018. Albumista julkaistiin CD-painoksen lisäksi 500 kopiota käsittävä vinyylipainos.


text: Yhtye lopetti toimintansa albumin julkaisun jälkeen, kun keulahahmo Tommi Hoffren ilmoitti projektin ”täyttäneen tehtävänsä”.


title: Sea of Thieves

text: Sea of Thieves on Raren kehittämä ja Microsoft Studiosin julkaisema toimintaseikkailupeli, joka julkaistiin 20. maaliskuuta 2018. Peli on merirosvoteemainen, ja siinä tutkitaan avointa maailmaa. "Sea of Thieves" sai pääasiassa vaihtelevia arvioita Metacritic-sivustolla, jossa kriitikot antoivat sille keskimäärin 66 pistettä sadasta.


title: Truths & Rights

text:
Truths & Rights on suomalainen Riku Rantalan ja Tuomas Milonoffin tekemä radio-ohjelma, joka esitettiin vuonna 2012 Bassoradiossa. Ohjelmassa keskusteltiin Rantalan ja Milonoffin valitsemista aiheista vieraiden kanssa ja välisSä soitettiin kaksikon valitsemia kappaleita.
- Truths & Rights - radio-ohjelma


title: Truths & Rights

text: - Basso.fi


title: Talvipalatsin puutarhassa

text: Talvipalatsin puutarhassa on Eleanoora Rosenholmin neljäs studioalbumi, joka julkaistiin 30. marraskuuta 2018. Aiheen vallitsevana teemana toimii Neuvostoliitto.


title: Talvipalatsin puutarhassa

text: Albumi valittiin ilmestymisensä jälkeen Radio Helsingin viikon levyksi.


title: Talvipalatsin puutarhassa

text: Albumi sai hyvän vastaanoton. Rumban Samuli Knuuti kuvaili albumin musiikillista tyylilajia ”kauhupopiksi”, johon yhtä aikaa vieras ja tuttu Neuvostoliitto sopii erinomaisesti. Hän arveli soundia edellisiä albumeita akustisemmaksi, ja piti makaabereja sanoituksia toimivina lempeän naisvokalistin laulamina.


title: Tsíprasin hallitus

text: Tsíprasin hallituksia on kaksi:


title: Uno Öller

text: Anton Uno Öller (16. toukokuuta 1864 Hausjärvi – 5. elokuuta 1942 Helsinki) oli rautatievirkailija ja Rautatiemuseon intendentti, joka julkaisi useita rautateitä koskevia tietoteoksia.


title: Uno Öller

text: Uno Öllerin vanhemmat olivat asemapäällikkö Anton Wilhelm Öller ja Maria Andriette Brunström ja puoliso vuodesta 1912 Hilda Emilia Hänninen. Öller tuli ylioppilaaksi Helsingin reaalilyseosta 1885 ja suoritti kameraalitutkinnon 1890. Hän jatkoi opintoja Englannissa ja Ranskassa 1890-luvun alussa ja teki tutkimusmatkoja Ruotsiin ja Norjaan 1920-luvulla. Valtionrautateiden kirjurina Öller toimi 1893–1895 ja kirjanpitäjänä 1895–1906. Rautatiehallituksen kamreerikonttorin reviisori hän oli 1906, toinen apukamreeri 1906–1922 ja kamreeri 1923–1929. Rautatiemuseon intendenttinä Öller toimi vuodesta 1922. Hän oli Akademiska Sångföreningen -kuoron johtaja vuonna 1895.


title: Viherkalvajat

text: Viherkalvajat ("Phratora") on lehtikuoriaisten ("Chrysomelidae") heimoon kuuluva kovakuoriaissuku. Sukuun kuuluu maailmanlaajuisesti eri lähteiden mukaan ainakin 13 lajia.